Гулнора Каримова: МХХ бизни отамнинг олдига қўймаяпти - BBC Uzbek - O'zbekiston\nГулнора Каримова: МХХ бизни отамнинг олдига қўймаяпти Сўнгги янгиланиш 24 декабр 2013 - 11:41 GMT\nГулнора Каримова онаси ва МХХни ўзига қарши тил бириктиришда айблайди Гулнора Каримова Твиттер микроблогида Миллий Хавфсизлик Хизмати ўзи ва ўғлининг отаси- Президент Ислом Каримов билан учрашишига қаршилик қилаётганининг исботи, дея тақдим этилган видеони эълон қилган.\nТошкентдаги шоҳйўл бўйида икки эркакнинг мулоқоти туширилган видеода улардан бирининг "Бизда буйруқ бор. Бизга раиснинг шасхан ўзи "қўйилмасин" деб айтган" деган сўзларини эшитиш мумкин.\nГулнора Каримова МХХ зобити эканини айтган бу шахс "Тамом. Сен бизни тўғри тушун, биз ҳарбийлармиз. У ерда кордон турибди, ўтказмайди. Нима керак?", дейди.\n"Сен яна бобонгга бу нарсаларни кўрсатмоқчимисан?. Қандай қилиб бувинг бобонгнинг хабарисиз ҳамма нарсани ҳал қилиши мумкин?", дея хитоб қилади у Гулнора Каримованинг ўғли Ислом экани айтилган шахсга.\nЎзбекистон Президентининг тўнғич қизи аввалги твитларида онаси Татяна Каримова ҳамда МХХ юқори мартабали мулозимларини ўзига қарши тил бириктирганликда айблаган.\nКаримова хоним, шунингдек, махсус хизматлар мамлакатда давлат тўнтариши ҳозирлаётганини иддао қилган.\n"Афтидан, МХХ кичик амалдорларнинг қўли билан тўнтариш ҳозирлаяпти", деб ёзган Гулнора Каримова 22 декабр куни Твиттер микроблогида.\nБир пайтлар отасининг эҳтимолий меросхўри сифатида кўрилган Каримова хоним шу йилнинг ноябр ойида МХХ раиси Рустам Иноятов президентлик курсисига кўз тикканлигини иддао қилган.\nУ ўзбек махсус хизматларни ўзига яқин одамларни ноқонуний ҳибсга олиш ва қийноқ қўллашда айблаган.\nАйни пайтда Швейцариядаги уйининг ўзбек мухолифат фаоллари томонидан ишғол қилингани ҳақидаги хабарга муносабат билдирган Гулнора Каримова фаоллардан бири - Сафар Бекжонни терроризмга алоқадорликда айблаган.\n"Осиё давлатлари дипломатик каналларининг аниқлашича, асли келиб чиқиши туркиялик бўлган бу шахс "Бўзбўрилар" (туркча Бўзқурт-таҳр. )террористик тармоғида кўзга ташланган", дея иддао қилган Каримова хоним.\nУ нима учун Бекжон "яна бироз юриб, нисбатан каттароқ бўлган Лола Каримова-Тиллаеванинг уйини эгаллаб олмагани" ҳақида савол берган.\nТвиттердаги ёзувидан Каримова хоним уйининг ишғол этилганидан матбуот орқали хабар топганини тахмин қилиш мумкин.\nУ ҳодиса юзасидан бошқа изоҳ бермаган.\nШвейцарияда яшаётган ўзбек сиёсий муҳожири Сафар Бекжон ва у номини ошкор этмаган яна бир неча фаол Гулнора Каримованинг Женева кантони, 1223 ch Chemin de la Prévôté 7 кўчасидаги вилласида қолишмоқда.\nБи-би-си билан суҳбатда Сафар Бекжон Гулнора Каримова ўзига қарши илгари сурган айбларни рад этди ва ўзининг Ўзбекистондан бошқа бирон бир давлат ёки ташкилотга алоқаси йўқлигини айтди.\n"Гулнора Каримова собиқ дипломат бўла туриб, "Бўзбўрилар" ташкилотининг биронта ҳам давлат томонидан террорчи ташкилот деб эълон қилинганини билмаса?. Мен қандай қилиб бошқа бир давлатнинг ташкилотига аъзо бўлишим мумкин?" , деди Сафар Бекжон.\nТуркиядаги Миллиятчи Ҳаракат Партиясининг "норасмий ҳарбий қаноти" дея тасвирланган "Бўзбўрилар" ҳаракати ўтмишда бир қатор сиёсий қотилликлар ва терроризмда гумон қилинган.\nАммо ҳаракат ўзининг терроризмга алоқаси йўқлиги ва мустақил, идеалист ёшлар ташкилоти эканини айтиб келади.\nАйни пайтда Сафар Бекжон қандай қилиб Гулнора Каримованинг ҳашаматли вилласига киришга муваффақ бўлгани борасидаги барча тафсилотларни ошкор этмаяпти.\nБи-би-сининг "сизнинг ҳаракатингиз хусусий мулкка тажовуз эмасми?" деган саволига Сафар Бекжон "бу уйнинг хусусий мулк экани хали тасдиқланмаган", деб жавоб берди.\nБекжоннинг сўзларига кўра, душанба куни у билан мулоқот қилган Женева полицияси унинг кимлигини тасдиқловчи ҳужжатларнинг нусхасини олиб кетган.\n"Қонун бўйича уй эгаси- Гулнора Каримова шикояти асосида маҳкама бу ишни кўриб чиқиши керак. Аммо Гулнора Каримова Швейцария идораларининг чақирувларига жавоб бермаяпти", дейди Сафар Бекжон.\nМухолифат фаоли унга Каримованинг уйи керакмаслиги, фақат бу уйнинг қайси пуллар ҳисобига олинганини билишни исташини айтди.\n"Менинг мақсадим бу ерда яшаб қолишмас. Менга Ўзбекистонга қайтиш, мухолифат сафларида озод фаолият олиб боришга имкон берсин, ҳозироқ кетаман",- дейди 1990-йиллар бошида сиёсий фаолияти учун қамоққа ташланган Сафар Бекжон.\nУнинг айтишича, Гулнора Каримовага тегишли вилла ичкарисида муҳр босилган бир неча сейфлар ва дипломатик номердаги машиналарни кўрган.\nДушанба куни Швейцария полицияси Би-би-сига "хусусий уй атрофидаги вазиятни шарҳламаслиги, аммо Швейцарияда уйни ишғол қилганларга нисбатан ҳуқуқий процедура" мавжудлигини айтган эди.\nШу йил августида Женева полицияси Ўзбекистон фуқароларига нисбатан очилган жиноий иш доирасида Швейцариядаги тўрт манзилда рейдлар ўтказилганини тасдиқлаган.\nБи-би-си манбаълари улардан бирининг Гулнора Каримовага тегишли эканини тасдиқлашган.\nСафар Бекжон Гулнора Каримованинг Швецариядаги уйини "ишғол қилди"23.12.13, Гулнора Каримова\nГулнора Каримова – зиддият кўлами кенгаймоқда01.11.13, Гулнора Каримова


Адолат арслони - “Китоб дунёси” газетаси сайти\n573 марта кўрилган.\nБундан 190 йил аввал, 1828 йилнинг 9 сентябрида рус зодагон оилаларидан бирида тўртинчи фарзанд дунёга келади. Бу Тула яқинида, она томондан мерос қолган ер-мулк – Ясная Полянада бўлган эди.\nСирасини айтганда, ким ҳақида гап кетаётганини англаш учун биргина мана шу жойнинг номи кифоя. Негаки “яснополяналик мутафаккир” деб аталмиш ягона инсон – бу Лев Николаевич Толстой бўлган.\nЭнциклопедияларнинг сийқаси чиққан жумлалари (рус тилидагисида: “Лев Толстой – улуғ рус адиби”, хорижий тиллардагисида: “Leo Tolstoy – буюк жаҳон романнависларидан бири”) эндиликда кўп ҳам кишини ҳаяжонга солмайди. Аммо Толстойнинг салобати, улуғворлигига шунчаки қўл силтаб бўлмайди.\nҚонун-қоидаларга қарши кўтарилган қуёш\nАйтайлик, ўзини ўта юқори поғонада кўрган Владимир Набоков Толстой ҳақида эҳтиром ила чуқур нафас олиб гапирган. Ҳатто маърузаларида ҳаяжонланиб кетарди. Пардаларни ёпиб, хона охиридаги чироқни ёқади: “Бу рус фалагидаги Пушкин”. Чироқни янада ёрқинроқ ёқади: “Бу Гоголь”. Кейин эса ундан ҳам ёруғроғини ёқиб: “Чехов”, – дейди. Сўнгра пардаларни бирдан очиб юбориб, кўзни қамаштирар қуёш нурларига ишора қилиб: “Бу эса Толстой!” – дея маълум қилади.\nБокс шинавандаси Эрнест Хемингуэй эса айрича ўйлар эди: “Мен жуда камтарона бошлаб, жаноб Тургеневни йиқитдим. Жаноб Стендаль билан икки марта дуранг натижага эришдим... Аммо ҳеч ким мени жаноб Толстойга қарши рингга чиқишга мажбур қилолмайди”.\nТаъкидлаб ўтиш лозимки, бу фикрларнинг бари адиб рихлатга кетгач билдирилган. Иван Бунин эса куч-қувватга тўла адиб билан юзма-юз кўришишга муяссар бўлган. Бўлажак Нобель совриндори бундай деган эди: “Шиддаткор, басавлат, чуқур ботиқ кўзлари одамни довдиратиб қўярди... Мен сал қолса...” Кейинги жумлаларни келтириб ўтиш шарт эмас, эмишки, Толстойни бир кўрган одамнинг қўрқувдан ичи ўтиб кетган экан.\nБу жисмонан сезиларли, одамни ўтирган ерига михлаб ташлайдиган, ваҳимага солгувчи салобат донишманд оқсоқолнинг ҳаёт тарзига умуман зид эди. Умуман, бу турмуш тарзига кўп нарса зид эди. Толстой ҳар қандай қонун-қоидаларга қарши борар, уларни парчалаб ташлар ва уларнинг ўрнига ўзиникини яратарди.\nҚани, пулни чўз!\nНима бўлган тақдирда ҳам Толстой адабиётни оиласи ва ўзини боқишга етарли даражадаги касбга айлантириб улгурган эди. Тўғри, Толстойгача бошқа муаллифларга ҳам унча-мунча ҳақ тўланар эди. Аммо Толстой доимий равишда қалам ҳақи оладиган бўлди.\n1852 йили Л.Н.Т. инициали остига яширинган, ҳали элга танилмаган йигит “Болалик” қўлёзмасини “Современник” журналига жўнатади. Ўша пайтда журнални қалам ҳақи сиёсатида ўта зиқна бўлган, ходимлар орасида Қонхўр номи билан аталувчи Николай Некрасов бошқарарди. Қўлёзма катта ҳайрат ила қарши олинади, шунга қарамай дебютантга ҳеч қандай тўлов бўлмайди.\nМуаллиф бу вақтда Кавказда артиллериячи бўлиб хизмат қиларди. Мантиқан олганда урушдан боши чиқмаслиги лозим эди, лекин чечен босқинлари шароитида ҳам мактуб орқали Некрасовга шундай таъсир ўтказадики, у дебютантга муаллифлик табоғи учун 50 рублдан тўлашга мажбур бўлади.\nДебютант эса: “Чинакам тўнкалардан бўлак ҳамма фақатгина ақча учун ёзган”, деган сўзларни айтиб ўтган инглиз ёзувчиси Сэмюэл Жонсонни ёқтирар эди. Шу асно Қонхўрга босимни кучайтиради. Натижада ёш Толстой ўзининг қалам ҳақини 100 рублгача кўтартиради, кейинроқ 250 рублгача, озроқ фурсатдан сўнг эса тушумдан келган даромаддан фоиз олишга эришади. Таққослаш учун: Толстойнинг азалий “рақиб”и Фёдор Достоевский ўртача 100-150 рубль қалам ҳақи олар эди. Залворли “Уруш ва тинчлик”ни Толстой ҳар бир табоғи учун 500 рублга сотади, сўнгги романи бўлмиш “Тирилиш”нинг ҳар бир табоғини ҳатто 1000 рублгача пуллайди.\nЗарбага зарба билан\nЛев Николаевичнинг ғайрати ва шижоати шу қадар кескир эдики, биргина ноширлар таслим бўлмади – Толстой “ёзувчи давлатга қарши” бўлган зиддиятда қўли баланд келганларнинг ягонаси эди.\nБу ихтилофни, турган гап, Толстой бошламаганди. “Посредник” нашриёт фирмаси (Толстойнинг лойиҳаси) халқ маорифи учун арзон китоблар чиқарар эди. Биргина шунинг ўзи шубҳали кўринади. Цензор Климент Воронич очиқчасига ёзади: “Адабиётда илк бор гениал талант ўзини оми халойиққа бағишлади. Буниси эса ундан баттар ошиб тушганди: “Граф Толстойнинг халққа маънавий озуқа сифатида таклиф қилинаётган бадиий тафаккури йўлдан оздиргувчи афюндир”. Ўша “афюн” деганларида, масалан, Фёдор Достоевскийнинг романидан парчани ҳам назарда тутишарди: “Қария Зосимнинг ҳикояси”ни православ эътиқоди таълимотига номувофиқ равишда эълон қилишга ярамайди”. “Ҳар кунги мақоллар” китобини эса рад этишади, негаки унда “на азиз-авлиёлар рўйхати, на подшо хонадонининг насл-насаб жадвали” келтирилмаганди. Охирида китобдан мана бу шиорни бутунлай ўчириб ташлашни талаб қилишади: “Худо кучда эмас, адолатда”.\nТолстой зарбага зарба билан жавоб қайтаради – бу зарба шунчалик қудратли эдики, ким ғолиб чиққани беш қўлдай аён бўлди-қолди. Адабиётшунос Алексей Суворин ўз кундалигида қуйидагиларни туширади: “Бизнинг икки подшоҳимиз бор: Николай II ва Лев Толстой. Ким кучлироқ? Толстой тахт ва сулолани силкиб-силкиб ташлаётган бир пайтда Николай II унга қарши ҳеч нима қилолмайди. Уни Черковдан четлаштирадилар. Толстой жавоб қайтаради, бу жавоб зарбаси қўлёзмаларда ва ажнабий газеталарда тарқалади. Қани, биронтанг Толстойга тегиниб кўр-чи. Бутун дунё жар солади, бизнинг маъмуриятимиз эса талқон ютган”.\nҲали бу ҳолваси эди. Умрининг сўнггида Толстой ёзув-чизувни бас қилади, аммо-лекин ақл бовар қилмас чўққига кўтарилади. Бу борада православ файласуфи Василий Розанов энг мақбул фикрни айтган эди: “Гарчи адашган бўлса-да, хатога йўл қўйган эса-да ва ҳатто қаттиқ-қаттиқ гапирса-да, Толстой улкан диний ҳодисадир, эҳтимолки, XIX аср давомидаги рус диний тарихидаги буюк феномендир”.\n“Аргументы и факты” ҳафтаномасининг\n2018 йил 38-сонидан олинди.


Бош вазир халқни Ота билан учрашувга тайёрламоқда\nАйни кунларда халқ орасида "Ота" номини олган президент Ислом Каримовнинг Ўзбекистон жанубий ҳудудларига "ташрифи" ипидан-игнасигача репетиция қилинмоқда...\nХалқ доим Отани кўришга интилади, ўз навбатида у ҳам халқини кўришга иштиёқманд.\nЛекин халқни ўз отасидан ажратиб турадиган, уларнинг тез-тез дийдорлашувига монеълик қиладиган омиллар бор. Омиллар шу қадар кўпки, шу қадар кўпаймоқдаки, бунинг саноғига етиш мушкул. Бу ҳақда кейинроқ, ҳозир эса Отанинг жанубга ташрифи ҳақида.\n14 июн куни Ўзбекистон ҳукумати раҳбари Шавкат Мирзиёев бошилигидаги бир гуруҳ раҳбар пойтахтдан мамлакат жанубий вилояти бўлмиш Сурхондарёга учди.\nМеҳмонлар вилоят маркази Термиз ва бошқа туманлардаги саранжомлик, Ота билан халқнинг тарихий учрашувига тайёргарликни ўз кўзи билан кўришди. Ота савол берадиган, ота саломлашадиган халқ вакиллари билан сўзлашди. Вилоят фаоллари, депутатлар, жамоатчилик вакилларига “ота ҳузурида” ўзларини қандай тутиш қоидаларини ўргатган бўлишди. “Ҳеч ким қабоқ уймасин, ота ранжимасин, отанинг кўзи ёмон нарсаларга тушмасин” дейишди ҳукумат одамлари.\nСурхондарё вилояти ҳокими вазифасини бажарувчи, сенатор Нормўмин Чориевнинг юраги така-пука. Ота хушласа эртагаëқ Халқ депутатлари вилоят кенгашининг навбатдан ташқари сессияси чақирилиши ва ҳоким вазифасини бажарувчиликдан “ҳоким”ликка ўтиши мумкин. Аксинча, бадном бўлиб “собиқ”лар қаторига ўтиши ҳам мумкин. Отанинг вилоятдаги ижтимоий-сиёсий ўзгаришлар, ислоҳотларнинг боришидан кўнгли тўлса, кўнгли равшан тортса, ҳаммага яхши. Раҳбарларга ҳам, халққа ҳам. Акси бўлса, ҳатто қўшни Қашқадарё вилояти аҳолисига ҳам қийин.\nЧунки ота 15 июннинг ўзида ислоҳотларнинг боришини кўриш, юрт фаровонлигидан сармаст кишилар (яъни, халқ) билан учрашиш учун Қашқадарёга ҳам ўтишни режалаштирган. Бу ерда ҳам тайёргарлик қизғин.\nБош вазирнинг аллақандай ўринбосари бошчилигидаги бир гуруҳ раҳбар бу ердаги тартибга, кўнглисизликлар чиқмаслигига жавобгар. Ота ҳузурида гапирадиган фермерлар бир ойдан бери ўқитилмоқда, бўйи кўкракка урадиган ғаллазор шундай қўриқланмоқдаки, унга пашша ҳам қўнолмайди.\nТайёргарлик зўр, аммо гап отанинг Сурхондарёдан қай кайфиятда қайтишида қолган. Бош вазир буни жуда яхши билади, шу боисдан ҳам Сурхондарёга бор кучни ташлаган. Чунки бу вилоятдан хавотир бор. Ота учрашувлардан аввал халқнинг дарди, унинг шикоятлари борасидаги аҳволни сўраб қолиши мумкин. Сурхондарёликлар анчайин тўпори, бетинг-кўзинг демай ҳаммасини айтиб юбориши, отанинг дилини хира қилиши мумкин.\nҚашқадарёда ҳам отанинг таъбини хира қилишга етарли нохуш хабарлар бор. Тунов куни лавозимидан четлатилиб, қамоққа олинган Шаҳрисабз тумани ҳокими Ўктам Хидировнинг терговлар даврида вафот этгани ҳақида миш-мишлар бор. У ҳар ҳолда отанинг одами эди. Агар ота ўзининг эски сафдошини кўраман деб қолса, совуқдан-совуқ миш-мишлар рост бўлиб чиқса, кўринг томошани...\nОта дилхираликни ёмон кўради. Бош вазир, унинг шотирлари буни яхши билишади. Тўғрироғи, отанинг кўнгли хира тортса, нималар бўлишини яхши билишади. Шунинг учун ҳам халқни ўз отаси билан учраштиришдан қўрқишади.\nГапимиз аввалидаги ота ва халқ ўртасидаги масофа менимча ана шу омилнинг шарофатидир.


Обаманинг келажакдаги режалари ҳақида ҳазил ролик суратга олинди\n17:57 / 02.05.2016\nАҚШ президенти Барак Обама Оқ уйдан кетганидан кейин нима қилишни режалаштираётгани тўғрисида сўзлаб бериб, бу ҳақида ролик суратга олди. Видео Америка президенти маъмуриятининг YouTube'даги расмий каналида қўйилди.\nРоликнинг бошида Обама вице-президент Жо Байдендан маслаҳат сўрайди, шундан сўнг МБА "Вашингтон Уизардс" клубига мураббий сифатида ишга кириш учун муваффақиятсиз ҳаракат қилади. Ундан мутахассислик бўйича тажрибаси бор ёки йўқлиги ҳақидаги сўралган саволга "Мен бир неча марта қизимнинг жамоасини тайёрлаганман" деб жавоб беради.\nШу билан биргаликда у гувоҳнома олмоқчи бўлади, аммо унинг иккинчи исми - Ҳусайн - амалдорда шубҳа уйғотади, Ҳавайида берилган туғилганлик гувоҳномаси эса унинг қаршисида товламачи турганлигини тасдиқлайди.\nОбама ўзини рекламада синаб кўрмоқчи бўлади ва турмуш ўртоғи Мишелнинг iPhone'ида "Obamacare " (президент томонидан ўтказиладиган тиббий суғурта ислоҳоти) сўзини айтади - ажойиб, у ҳақиқатдан ҳам фаолият доирасида! Бироқ телефонда ўрнатилган фильтр Обаманинг юзини махлуқ ниқобига айлантиради.\nОхир-оқибат президент Вакиллар палатаси собиқ спикери Жон Бейнердан маслаҳат сўрайди, Бейнер эса ҳамма нарсага енгилроқ қарашни маслаҳат беради. Ниҳоят президент руҳий сокинликка етишади ва ролик янгиликлардан келтирилган қисқа лавҳа билан тугайди: сухандон "Обама гольфда 347-раундни ўйнамоқда ва ҳаммага бари бир" дея хабар бермоқда.\nАҚШ президентлигига навбатдаги сайловлар 2016 йилнинг 8 ноябрида бўлиб ўтади, Обама ўз ўрнини 2017 йилнинг январида тарк этади.


Кун янгилиги: Xiaomi'дан янги «ақлли» кроссовка - Terabayt.Uz\nXiaomi 2015 йилдаёқ «ақлли» кроссовкалар ишлаб чиқариш билан шуғуллана бошлаган эди. Интел'нинг танга ҳажми билан тенг Curie модули асосида ишлайдиган ушбу кроссовкалар ҳаракатни қайд қилиб бориш, йиғилган маълумотларни таҳлил қилиб, сарфланган калориялар ва умумий босиб ўтилган масофани аниқлаш имконига эгалиги билан сўнгги уч йил ичида машҳурликка эришиб келмоқда.\nМашҳурликнинг яна бир сабаби - унча кўп бўлмаган маблағ эвазига юқори сифатли оёқ кийимига эга бўлишда ҳамдир.\nЎҚИНГ: Xiaomi "ақлли кроссовка"ни $30 доллардан сотувга чиқарди\nШу кунларда Xiaomi'нинг краудфандинг майдончаси бўлмиш Youpin'да Amazfit Antelope Running Shoes деб номланувчи янги модель пайдо бўлди. Ушбу моделнинг нархи 199 юан ёки аитиги $32 га тенг.\nAmazfit Antelope Running Shoes Xiaomi'нинг олдинги моделларидан янада такомиллаштирилган ҳаракат датчиклари билан ажралиб туради. Датчиклар оёқ кийими ерга босилиши билан ҳаракатларни қайд қила бошлайди. Мазкур кроссовканинг таглиги машҳур автомобиллар учун шиналар ишлаб чиқарувчи Goodyear компанияси томонидан яратилган.\nКроссовканинг патаги остида ҳаракатни сўндирувчи материалдан тайёрланган икки пластинка жойланган. Тарғибот видеосидан кўринишича, 10 метр юқоридан кроссовка ичига ташланган тухум синмайди. Бу дегани ерга зарб билан босилганда кроссовка оёқларга тушадиган зарбани деярли ўтказмайди.\nКроссовканинг юқори қисми «нафас олувчи» материалдан тайёрланган. Маълум бўлишича, ушбу материал ўзига сув юқтирмайди ва намдан қўрқмайди.\nКроссовка учун маблаг йиғиш жараёни, краудфандинг кампанияси 12 апрелда бошланган бўлса-да, шу кунга қадар $600,000 дан ошиқ маблағ йиғилган. Бу эса кроссовкани ишлаб чиқариш учун зарур бўладиган маблағдан 41,5 марта ортиқ дегани.\nКроссовкалар краудфандинг кампаниясида иштирок этганларга $32 эвазига май ойидан бошлаб етказиб берилади. Худди шу вақтда унинг интернет-дўконларга чиқарилиши ҳам кутилмоқда, лекин оддий харидорлар учун унинг белгиланган нархи 229 юан ёки $37 долларни ташкил қилади. Кроссовкаларнинг аёлларга ҳам мўлжалланган талқини тақдим этилади. Аёллар талқини 35-ўлчамдан 40-ўлчамгача ишлаб чиқарилиб, қора, яшил ва пушти рангларда бўлади. Эркаклар эса 39-ўлчамдан 45-ўлчамга қадар қора, кулранг ва оловранг тусда бўлган кроссовкалардан бирини танлашлари мумкин.\nXiaomi Mi Band фойдаланувчилари учун мазкур «ақлли» кроссовкадан фойдаланишда қийинчилик туғилмайди. Кроссовканинг таг қисмига қопқоқ билан ёпилган трекер ўрнатилган. Ушбу трекер IP67 стандарти бўйича намлик ва чангдан ҳимояланган. Кроссовка барча керакли маълумот ва таҳлилларни Bluetooth орқали смартфонга ўрнатилган MiFit иловаси ёки Mi Band «ақлли» билакузугига етказиб туради. Кроссовка ўзига тушаётган турли босимлар ва оғирликларни фарқлай олади, таҳлиллардан келиб чиқиб, керакли ҳаракат усуллари (масалан юриш, югуриш каби)ни тавсия қилади.\nXiaomi'нинг олдинги кроссовкаларидаги қувват 60 кунга қадар етиши айтилар эди. Мазкур янги моделнинг қуввати қанчага етиши ҳақида ҳозирча маълумотлар йўқ.\n#Mi Band #Xiaomi #кроссовка


Коронавирусга топширилган тест неча кунгача яроқли ҳисобланади? | Qalampir.uz\nКоронавирусга топширилган тест неча кунгача яроқли ҳисобланади?\nИнтервью\t22 Июль 21:47 13700\nЎзбекистонда сўнгги вақтларда коронавирусга тест топшириш билан жиддий муаммолар юзага келди. Одамлар тест топширолмай, топширганлар эса 5-6 кунлаб, камдан кам бўлсада 12 куноаб натижани билолмай, сарсон бўлди. Баъзилар тест жавоби кеч чиққани учун, унинг тўғрилигига шубҳа билдирди.\nШундай вазиятда коронавирус тести қачонгача яроқли бўлади ва қанча вақтдан кейин унинг натижаси ишончсиз бўлиб қолишини билиш муҳим. Вазирлар Маҳкамаси ҳузуридаги Санитария-эпидемиология назорати давлат инспекцияси бошлиғи, Республика бош давлат санитария инспектори Нурмат Отабеков билан суҳбат давомида шу ҳақда савол бердик.\n“Биз бир нарсани билишимиз керак, коронавирусга олинган, яъни чўпда олинган намуна у суюқлик бор пробиркага солинади. Суюқликда эса консервант бор, у нафақат бу вирусни тирик сақлаб беради, балки кўпайтиришга ҳам имкон беради. Унда суюқлик бор даврда сув қуриб қоладиган бўлса, имконият чегараланиши мумкин, негаки вирус ўлади. Балки қолдиқлари қолиши мумкин.\nАсосан бугун намуна олингандан кейин, бир неча соат ичида у қўйилиши керак. Саккиз соат давомида ПЗР кўради, ўқийди, текширади. Ўзи аслида, бугун олинган намунани натижасини эртасига тақдим қилинадиган имконият бўлиши керак. Намуналар олиниб узоқ муддат кутиб қолинадиган бўса, уни сифати ва олинган натижани сифати ҳам бузилиши мумкин. Лекин қачонки топширилган натижа 12 кундан сўнг аниқ бўлса, бу мантиқан тўғри бўлмайди”, дея жавоб берди Нурмат Отабеков.\n18 Октябрь 12:10 42512\n18 Октябрь 15:38 29129\n18 Октябрь 23:33 25025\n19 Октябрь 11:15 20899\n19 Октябрь 20:43 20047


Америкада кетма-кет икки нафар ўзбекистонлик вафот этди\nАмерикада кетма-кет икки нафар ўзбекистонлик вафот этди 2 749\n2 октябрь куни Мэриленд (АҚШ) да 18 ёшли ўзбекистонлик Сардор Файзиев отиб кетилди. Америкада таҳсил олаётган Сардор Файзиев оиласи билан 2006 йилдан буён Мэрилендда яшаётган эди. Марҳум оилада ёлғиз ўғил бўлиб, икки нафар синглиси бор, дея маълум қилмоқда uz-rek.com сайти.\nАниқланишича, йигитни орқа томонидан ўқ узишган, унинг дўсти шу заҳоти полицияга қўнғироқ қилиб ҳодисадан хабардор қилган. Шу заҳоти воқеа жойига “Тез ёрдам” етиб келган ва шифохонага элтган.\nСардор Файзиев маълум муддат шифохонада ҳаёт билан олишиб, бугун мия фаолиятининг тўхтатиши оқибатида ҳаётдан кўз юмган.\nМарҳумнинг ота-онаси ўғлининг жасадини она шаҳри – Тошкентга олиб кетишга қарор қилишди.\nПолиция мазкур фожеа юзасидан жиноий иш очди ва тергов-суриштирув ишлари олиб борилмоқда.\nБундан 4 кун олдин эса, Нью-Йоркда яна бир ўзбекистонлик вафот этганлигини Hozirchashu.com сайти маълум қилганди. Бруклин туманида яшаган 32 ёшли самарқандлик Сирожиддин Маматмуродов жигарида бўлган муаммо сабабли касалхонада оламдан ўтган.\nҲар икки ҳолатлар юзасидан айни дамда Ўзбекистоннинг АҚШдаги Элчихонаси ва Нью Йоркдаги Бош консулхонаси томонидан тегишли тартибда иш олиб бормоқда.


Тошкентда германиялик фото суръатчи Арно Фишернинг кўргазмаси очилди\n00:33 19 Март 2018\n09:57 18.09.2015 (Янгиланган 10:16 18.09.2015) Ҳавола олиш\nҲужжатли фотосуръатлар кўргазмаси 17 октябргача давом этади.\nТОШКЕНТ, 17 сен – Sputnik. Ўзбекистон Тасвирий Санъат галереяси буюк немис фотосуръатчиси Арно Фишернинг кўрагзмасига таклиф қилади.\nКўргазмада ҳужжатли суръат устасининг 100дан ортиқ ишларини кўриш мумкин. Ташриф буюрувчилар унинг Берлин девори қурилиши олдидан туширилган таниқли суръатлар сериясини томоша қилишлари мумкин. Айни шу кадрлар бир вақтлар суръатчини дунёга машҳур қилганди. “Девордаги ёриқ” фотосуръати кўп вақтлар давомида иккига бўлинган Берлин тимсолига айланганди.\n“Германияда Фишер, бир неча авлод фотосуръатчиларини тарбия қилган, таниқли педагог сифатида танилган. Унинг исми эса суръат усталари ижодга ҳалигача нуфузли ўрнак бўлиб қолмоқда”, — деди кўргазма очилишида унинг ўқувчиларидан бири Франк Гаудлиц.\nГаудлицнинг ўзи Тошкентда ёш суръатчиларга бир неча мастер-класслар ўтказмоқчи.\nФишер фақат ҳужжатли суръатлари билан эмас, балки ўзининг оқ-қора портретлари билан ҳам машҳур. Унинг таниқли немис актрисаси Марлен Дитрих фотосуръати, актрисанинг ўзига ҳам жуда ёққан. Шу қаторда кўрганмада суръатчининг "Sibylle" мода журнали учун туширилган фотосуръатини ҳам томоша қилса бўлади.\nФотограф 1927 йилда Берлиннинг ғарбий қисмида туғилди. У Олий ҳайкалтарошлик мактабида ва Берлин тасвирий санъат мактабларида ўқиган. Фишер кўп марта Шарқий Германия, Чехословакия, Полша мамлакатларига саёҳат қилган. Лейпцигдаги визуал санъат мактабида дарс берган. 2001 йилда ўз суръатчилик мактабини очиб у ерда 5 йил дарс берди. У 2011 йил вафот этди, ўз рафиқаси Сибалле Бергман вақотидан бор-йўғи 10 ой кейин.


GM Uzbekistan 2 та янги русумдаги машиналарни ишлаб чиқаради\n01:41 23 Феврал 2018\n13:35 16.06.2017 (Янгиланган 13:45 16.06.2017) Ҳавола олиш\nGM Uzbekistan 2020 ва 2021 йилларда айнан қандай русумдаги автомобиллар ишлаб чиқарилишини ҳозирча сир тутмоқда\nТОШКЕНТ, 16 июн — Sputnik. GM Uzbekistan компанияси келгуси 4 йил мобайнида иккита янги турдаги енгил автомобиллар ишлаб чиқариш масаласини кўриб чиқмоқда. Бу ҳақда Sputnik мухбири хабар берди.\nУшбу режалар 2021 йилга қадар Ўзбекистон автомобил ишлаб чиқариш саноатини ривожлантириш дастурида қайд этилган. Айни вақтда GM Uzbekistan 2020 ва 2021 йилларда қандай русумдаги автомашиналар ишлаб чиқарилиши ҳақида маълум қилмади. Автомобиллар ишлаб чиқариш параметрларига асосан йилига 46 минг ва 43 минг дона автомобиллар ишлаб чиқарилади. GM Uzbekistan "Каптива" ва "Малибу" русумли автомашиларни йиғиш ўрнига, янги "С" синфли седан ёки арзон автомобилларни ишлаб чиқаради. Мазкур 2 та лойиҳанинг умумий қиймати — 270 млн долларни ташкил этади.\nБундан ташқари, GM Uzbekistan режаларига кўра, шу йилнинг ўзида автомобил кузови кенгайтирилган микровэн "Лабо" русумли мини юк машинаси ишлаб чиқарилади. Заводда йилига 5 минг дона ушбу русумдаги автомашиналар ишлаб чиқарилиши мумкин.\nСамарқанд автомобиль заводида келгуси йилда табиий газда ишлайдиган двигателли автобусларни ишлаб чиқариш йўлга қўйиш режалаштирилмоқда. Заводнинг йиллик қуввати 500 дона автобус ишлаб чиқаришни кўзда тутади. Мазкур лойиҳанинг умумий қиймати — 2,3 млн долларни ташкил қилади.\n© Sputnik/ Лаура Коробкова\nЯна бир қизиқ лойиҳалардан бири шаҳарлараро қатнайдиган автобусларни ишлаб чиқаришдир. Лойиҳанинг умумий қиймати 12 млн долларга тенг бўлиб, ҳар йили 400 дона автобус ишлаб чиқариш кўзда тутилган. Ишлаб чиқариш 2020 йилда йўлга қўйилади.\nЯнги дастурга асосан Ўзбекистон автомобил ишлаб чиқариш ҳажми 2016 йил кўрсаткичлари билан солиштирилганда 2021 йилга келиб 3 бараварга ортади. Жумладан, енгил автомобилларни ишлаб чиқариш — 240 минг донага (2016 йилда — 88,2 минг дона), автобус ва юк машиналар — 6,9 минг дона (4,4 минг дона), енгил тижорат автомобиллар — 6,2 минг донага (бугунги кунда ушбу турдаги автомабиллар ишлаб чиқариш йўлга қўйилмаган) етади.


Коронавирусга чалинган Муниса Ризаева касалхонадан жонли эфирга чиқди: «Даволанишга ётиш учун ҳеч қайси таниш-билишларим ёрдам бера олмади!. - 27 Июля 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2020 » Июль » 27 » Коронавирусга чалинган Муниса Ризаева касалхонадан жонли эфирга чиқди: «Даволанишга ётиш учун ҳеч қайси таниш-билишларим ёрдам бера олмади!.\n«Уч марта коронавирусга тест топширдим, чиқмади. Иссиғим чиқиб, мазам бўлмади. Икки ҳафтадан кейин яна топширдим, шундагина коронавирус аниқланди. Тестларга ишонманглар, иссиғингиз чиқиб, ҳолсизликни ҳис этсангиз, даволанишни бошланг», — дейди хонанда.\nШунингдек, Муниса Ризаева ҳозирги вақтда касалхоналарда аҳвол танг эканлигини, шифокорлар етишмай, одамлар коридорда ўлиб кетаётганини ҳам айтиб ўтди:\n«Мен бир нарсани айтаман: Шифокорлар жуда ҳам кам, ҳеч ким ҳеч кимга қарамаяпти, одамлар ўзи даволанишга мажбур бўляпти. Менга кўпчилик: «Сизнинг пулингиз кўп, шунинг учун ота-онангизни касалхонага ётқиздингиз, ўзингиз ҳам ётдингиз», деб айтяпти. Бугун пул ва таниш-билиш ҳеч нарсани ҳал қилмаяпти. Мен ўзим кимларга қўнғироқ қилмадим, адам ва онам оғир, ёрдам беринглар деб. Лекин ҳеч қандай танишларингиз сизга ёрдам бермаяпти. Муниса Ризаева бўласанми, ҳоким ё вазир бўласанми, ҳеч ким бир-бирини эшитмаяпти. Вирусолог ва пульмонологлар, ҳеч ким бир-бирини эшитмаяпти. Бир кунда кичкина касалхонага 1000-2000 касал келяпти. Одамлар коридорда ўлиб кетяпти. Шунисини айта оламан, мен лекин. Чунки бу нарсани мен ўзим кўзим билан кўряпман. Ҳеч нарса ҳал қилинмаяпти. Кўп одамлар қийналганидан ҳам ўлиб кетяпти. Керак бўлса, бутун республикада аппаратлар кам, касаллар эса кўп. Кўпчиликка раҳмим келяпти. Лекин айб врачларда эмас, давлат раҳбарларида ҳам эмас. Улар жисмонан улгурмаяпти. Шифокорлар кам, касаллар кўп. Ҳамма бир вақтда касал бўлиб қолди, дунё бунга тайёр эмасди.\nКим касал бўлмаса, илтимос, уйдан чиқманглар. Ўзларингни, ота-оналарингни асранглар!» — дейди Муниса Ризаева.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 8 | Добавил: sherlarorg | Рейтинг: 0.0/0


Юнусобод тумани аҳолисига электр энергиясидан фойдаланиш учун белгиланган лимит бекор қилинди. Бу ҳақида Энергетика вазирлиги маълум қилди. Мазкур масала юзасидан Kun.uz сайтида қатор танқидий мақолалар эълон қилинган эди.\nВазирлар Маҳкамасининг 2018 йил 11 ноябрдаги 897-сонли қарори билан 2019 йилнинг 1 январидан бошлаб эксперимент тариқасида Юнусобод тумани аҳолиси фойдаланилган табиий газ ва электр энергиясининг лимитдан ошган қисми учун белгиланган тарифга нисбатан 1,2 барабар ҳақ тўлаш тартиби жорий этилган эди.\nҲукуматнинг 2019 йил 30 июлдаги 633-сонли қарори билан Юнусобод туманида қўлланилган бу амалиёт натижалари ижобий деб топилганди. Ушбу қарор билан тегишли вазирликларга табиий газ ва электр энергияси истеъмолининг базавий нормаларини қўллаш механизмлари ва миқдорлари тўғрисида таклифлар киритиш вазифаси юклатилган.\nБироқ, ҳукуматнинг мазкур қарори ижросиз қолиб, бунинг оқибатида юнусободликлар жабр кўраётгани айтилган эди.\nШу йилнинг 11 апрел куни Энергетика вазирлиги расмий баёнот берди.\n“Шу йилнинг март ойида Энергетика вазирлиги карантин билан боғлиқ бўлган, ва бунда аҳоли асосан вақтини уйида ўтказишини ҳисобга олган ҳолда Молия вазирлигига ушбу тажрибани бекор қилиш ҳақидаги мурожаатини йўллаган эди. Бу барча абонентларга ҳозирги пайтда электр энергияси учун ҳақ тўлашда тенг шароитда бўлиш имкониятини яратади.\nМолия вазирлигидан 2020 йил 25 мартда олинган жавобга мувофиқ, пойтхатнинг Юнусобод туманида электр энергияси истеъмолининг базавий меъёрини юритиш бекор қилинди” дейилади вазирликнинг ахборотида.\nАммо, шу билан муаммо тўлалигича ўз ечимини топди, деб айтиб бўлмайди. Чунки вазирлик баёнотида фақат электр энергияси учун белгиланган чекловлар бекор қилингани маълум қилинди.\nВаҳоланки ҳукумат қарори билан табиий газнинг базавий нормасига ҳам лимит белгиланган бўлиб, вазирлик ахборотида юнусободликларнинг табиий газдан фойдаланишига оид чеклов бекор бўлгани ҳақида маълумотлар келтирилмаган.\nБу ҳақида Энергетика вазирлигининг қўшимча ахборотини кутиб қоламиз.


Ангор туманида 25 – октябр “Ички ишлар идоралари ходимлари куни” муносабати билан тадбир бўлиб ўтди.\nШонли тарихдан буюк келажак сари\nТадбирлар / 2021-05-28\nАнгор туманидаги 9-сонли Болалар мусиқа ва санъат мактабида “Шонли тарихдан буюк келажак сари” мавзусида ўтказилган танлов ғолибларини тақдирлаш маросими бўлиб ўтди.\nТадбирлар / 2021-05-27\nАнгор туманида Ўзбекистон Республикаси Президентининг “Шахматни янада ривожлантириш ва оммавийлаштириш ҳамда шахматчиларни тайёрлаш тизимини такомиллаштириш чора-тадбирлари тўғрисида”ги қарори ижроси доирасида спорт мусобақаси ташкил этилди.\nХайр боғчам-салом мактабим\nТадбирлар / 2021-05-26\nАнгор туманидаги 3-сонли умумтаълим мактабида олти ёшли болалар учун тайёрлов гуруҳлари ташкил этилган. 5-сонли давлат мактабгача таълим ташкилоти билан ҳамкорликда 60 нафар болажонларга таълим тарбия бериб келинмоқда. Жажжи болажонлар иштирокида “Хайр боғчам-салом мактабим” шиори остида байрам тадбири бўлиб ўтди.\nМаълумот ўрнида, тумандаги умумтаълим мактабларига 2021-2022 ўқув йилида биринчи синфга 3112 нафар ўқувчи қабул қилиниши режалаштирилган.\nТадбирлар / 2021-05-25\nЯнги Ўзбекистонда эркин ва фаровон яшайлик! Ангор туманида “Янги Ўзбекистонда эркин ва фаровон яшайлик!” шиори остида ўтказилаётган маънавий-маърифий тадбир 3-сонли умумтаълим мактабида ҳам бўлиб ўтди.\nБарчаси: 42 та


Бугун оқшоми. Қўйлиқ бозори бўйича якуний нуқта, отиб ўлдирилган 14 та ноёб ёввойи ҳайвон, янги «Совет Иттифоқи» - Bugun.uz\nБугун оқшоми. Қўйлиқ бозори бўйича якуний нуқта, отиб ўлдирилган 14 та ноёб ёввойи ҳайвон, янги «Совет Иттифоқи»\n21:00 | 14-12-2021\nЎзбекистон давлат бюджети харажатлари 2,2 триллион сўмга оширилмоқда.\nОлий Мажлис Қонунчилик палатасининг 14 декабрь кунги мажлисида (яъни йил тугашига 16 кун қолганида) 2021 йилги Давлат бюджетига навбатдаги ўзгартишлар киритилди. Унга кўра, давлат бюджети харажатлари 2,2 триллион сўмга оширилмоқда. Қатор соҳаларга йирик миқдорда маблағ ажратилган, хусусан, фермер ва кластерларга 2021 йил ҳосилидан давлатга сотган ғалласи учун субсидия — 800 миллиард сўм йўналтирилди.\nШунингдек, фуқаролар ташаббусини амалга ошириш (117 миллиард сўм), Сирдарё, Жиззах ва Навоий вилоятлари ҳамда Тошкент шаҳрида ижтимоий инфратузилмани яхшилаш (500 миллиард сўм. гапда «янада» сўзи қўшилмаганига ҳайрон бўлманг) учун давлат бюджетини оширишга тўғри келган.\nЯхши хабарлар қисқа бўлади, давомийлиги ҳам, ўзи ҳам. Ўзбекистонда апрелдан буён ковидга чалиниш бўйича энг паст кўрсаткич қайд этилди.\nСоғлиқни сақлаш вазирлиги маълумотларига кўра, Ўзбекистонда 13 декабрь куни 136 кишида коронавирус инфекцияси аниқланиб, зарарланганларнинг умумий сони 196 минг 94 нафарга етди. Бу кунлик касалланиш даражасидаги апрель ойидан бери энг паст кўрсаткич ҳисобланади.\nҚўйлиқ масаласини унутинг: бозор кўчирилмайди. Бу бўйича ҳеч кимдан ҳеч қандай топшириқ келмаган.\nҚўйлиқ деҳқон бозорининг хавфсизлик бўйича директор ўринбосари Қодир Нормирзаев бозорнинг FoodCity’га кўчирилишига оид хабарларга аниқлик киритди. У бозорни бузиш ё кўчириш бўйича ҳокимлик ёки бирор юқори ташкилотдан топшириқ келмаганини айтди.\nНормирзаевнинг сўзларига кўра, кўприк масаласи ҳали лойиҳа ва у қурилган тақдирда ҳам бозорга халақит қилмайди. Янги ишланган кўприк лойиҳаси ўз номи билан ҳали лойиҳа бўлиб, унинг қурилиши маълум бир йилгача деб тасдиқланмаган. Қурилган тақдирда ҳам бозорга халақит бермайди, у билан масофаси анча узоқ. «Тошкент вилоятидаги янги бозорга кўчиш ҳақида ҳали бизга шаҳар ҳокимлиги ёки бозор маркази томонидан ҳеч қандай хабар берилмаган», — дейди бозорнинг хавфсизлик бўйича директор ўринбосари.\n«Bugun.uz» эффекти: ХТВ буюртма берган салкам 4 миллиард сўмлик тендер бекор қилинди.\nДенов тумани ҳокими 16 декабрь куни туман аҳолисига мурожаат қилади. Лекин унда бугунги куннинг энг актуал мавзусига айланган савдо мажмуаси портлаши ҳақида сўз бормайди. Бу воқеа юзасидан ҳатто Президент ҳам муносабат билдирди;\nАфғонистон пойтахти Кобул шаҳридан Тошкентга биринчи парвоз амалга оширилди;\nЎзбекистонда эркин иқтисодий зона иштирокчилари учун божхона тўловларидан озод қилиш имтиёзи бекор қилиниши 2021 йилда божхона тўловларидан тушумларнинг кўпайишига сабаб бўлди, деб хабар бермоқда Иқтисодий тадқиқотлар ва ислоҳотлар маркази. Аслида ҳам шундайми?\nПутин ва Лукашенко деярли бир хил фикрда: Беларусь президенти янги «Совет Иттифоқи» яратилишига ишора қилди.\nБеларусь президенти Александр Лукашенко икки давлатнинг Россия билан янги иттифоқи Европа Иттифоқининг барча хатоларини инобатга олиши, шунингдек, Совет Иттифоқининг ижобий томонларни қолдиришини айтди. Лукашенко буни Туркиянинг «ТRТ» телерадиокомпаниясига берган интервьюсида маълум қилган.\n«Бу иттифоқ янада ривожланган ва барқарорроқ бўлади, биринчидан, биз Европа Иттифоқининг барча хатоларини уларни такрорламаслик учун ҳисобга оламиз, лекин ижобий тажрибадан фойдаланамиз. Иккинчидан, биз Совет Иттифоқидан бирлашган давлатни тарк этдик ва у ерда аллақачон кўп нарсани синаб кўрдик. Совет ўтмишидан нимани қолдиришни ва келажакда бизга нима фойда келтирмаслигини биламиз», — деган Беларусь раҳбари.\nМаълумот ўрнида, аввалроқ Путин СССРнинг парчаланишини фожиа ва «Россиянинг тарихий қулаши» деб атаганди.\n«Бунинг оқибатида давлат ҳудудининг 40 фоизини, ишлаб чиқариш қувватини ва аҳолисини, шунингдек, минг йил давомида тўплаганларини йўқотди. Биз бутунлай бошқа давлатга айландик. Минг йил давомида тўпланган нарса эса катта даражада йўқолди», — дея қайд этган Путин.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Уйқу вақтида организмимиз нима билан «машғул»?\t16:20, 24 октябрь 2016\tТабиатнинг мўъжизасини қарангки, заҳматкаш организмимиз уйқу вақтида ҳам тиним билмас экан. Чунки тунда организмимиз ҳар бир аъзони «текшириб», ўзини ўзи тиклаш билан банд бўларкан. Масалан, мия кун давомида қабул қилган ахборотларни қайта ишлаб, саралайди. Жигар ва буйраклар ўз ишини секинлаштирса, ошқозон одатий тартибда ишлайверади. Кўриш қобилияти тунда ҳам ўз ишини давом эттиради, лекин мия кўрилган манзарани қабул қилмайди… Хуллас, организмимизнинг тунги иш тартиби қуйидагича…


Марҳум Ислом Каримов хотирасига берилган ошга кириш учун тўполон\nЎзбекистонда сўнгги тўрт кунда марҳум Ўзбекистон президенти Ислом Каримовни хотирлаш маросимлари ўтказилмоқда.\n"Ахборот" Каримов хотирасига берилган эҳсон ҳақида\nМарҳум ҳақига берилаётган бу худойиларнинг харажати маҳаллий тадбиркорлар зиммасига юклатилаётгани ҳақида Озодликнинг бир-биридан мустақил бир неча манбалари хабар қилди.\nИсми сир қолишини сўраган тошкентлик боғча мудираларидан бирининг ёзишича, уларга ҳам худойи учун пул йиғиб бериш мажбурияти юкланган:\n“Тўйхоналарда ош қилиб бериш учун балога қолган яна бюджет ташкилотлари ходимлари бўлди. Президентнинг еттиси, йигирмаси учун пул йиғиб беришимиз керак экан. Президент тириклигида ҳам йиғди-йиғдилар бор эди, у ўлгандан сўнг яна давом этяпти. Мажбурий йиғилган бу пуллардан марҳумга қанчалик савоб етар экан, билмадим”, дейди боғча мудираларидан бири.\nИжтимоий тармоқ фойдаланувчилари Тошкент шаҳрида президентга аталган худойиларга жуда ҳам кўп одам келганлиги, баъзи ҳолатларда эса одамлар қайтариб юборилгани ҳақида ёздилар.\nТадбирлар ўтказилган баъзи тўйхоналарда эса одамлар жуда ҳам тирбанд бўлгани, ташкилотчилар одамларни тартибга чақираётгани акс этган видеолавҳалар пайдо бўлди.\nИслом Каримов хотирасига берилган ошдаги навбат\nСамарқанд шаҳрида ҳам маҳаллалар аҳолисидан ва тадбиркорлардан пул йиғилгани ҳақида исми ошкор этилмаслигини сўраган ўқитувчилардан бири айтди:\n“Шаҳар ҳокимининг топшириғи билан маҳаллаларда навбати билан худойи қилиш белгиланган. Бизнинг маҳалламизга 10 сентябрь куни навбат етар экан. Маҳалла раисимиз, ким қанчага кучи етса берсин, деди. Кимдир ўн минг, кимдир юз минг сўм берди. Бундан ташқари Самарқандда ҳозир хусусий тадбиркорлар жуда ҳам кўп. Ҳоким ўшалардан худойига пул йиғишни буюрибди. Буни мебель ишлаб чиқарадиган тадбиркор танишим айтди”, деди ўқитувчи.\nОзодлик манбаларига кўра, Ислом Каримов хотираси учун берилаётган худойилар оммавий пахта терими бошлангунга қадар давом этади.


Фолбинни чув тушира олган ўғри аёл... - Zamin.uz\n10:53 / 24.08.2018\nҚримда ҳали инсоният тарихида деярли бўлмаган воқеа содир бўлди. Маҳаллий фолбин-жодугарникига «сеанс» олиш, яқин келажагидан башорат қилдириш учун келган аёл фолбиннинг ўзини тунашга муваффақ бўлди.\nБу ишни қандай вазият ва ҳолатда қилгани ҳозирча маълум эмас-у, лекин фолбин яқинда мўмай даромад кўришини айтиб, навбатдаги сеансга чалғиган маҳал ўғри аёл унинг 70 минг пулини ўғирлашга эришди. Кейин эса ҳеч нарса бўлмагандек, фолбинга ташаккур айтиб чиқиб кетди.\nОрадан ҳеч қанча ўтмай, фолбин-жодугар уйида пул йўқолганини айтиб шикоят аризаси билан ҳуқуқни муҳофаза қилиш ташкилотиа мурожаат этди. Зудлик билан ўғрини қидиришга тушишди. У 32 ёшли исми-шарифи сир тутилаётган аёл бўлиб чиқди.\nУшбу факт юзасидан жиноий иш қўзғатилган. Тергов ҳаракатлари давом эттирилмоқда. Айби исботланса, ўғри аёлни беш йилгача муддатга озодликдан маҳрум этишлари мумкин. “Замин” янгиликларини “Youtube”да кузатиб боринг\n20-03-2020, 09:39, Дунё\n16-05-2017, 11:58, Дунё\n13-05-2017, 10:51, Дунё\n14-11-2016, 12:57, Дунё\n20-09-2016, 14:38, Дунё\n19-07-2016, 12:16, Дунё


Жаҳон чемпионати шу йили ўтказилиши мумкин / Olamsport.com\n13:33"Милан", МЮ ва "Арсенал" "Ювентус" футболчиси учун даъвогарлик қилади\t0 13:10Хабиб GFC промоушенини қанча пулга харид қилганини айтди\t0 12:42Паркер Усик билан WBO камари учун жанг қилиш истагида\t0 12:21Қизиқ жанг бўлади: "Кореялик Зомби" Забитни жангга чорлади\t0 12:00"Нефтчи" - "Турон" учрашувидан кейин 6 нафар шахс ушланди\t1 11:37Эвандер Холифилд Майк Тайсоннинг жангга чорлади\t0 11:11Спортчилар ижтимоий тармоқларда\t0 10:48Япония Олимпиадани ўтказишга қўшимча 2 млрд. доллар ажратади\t0 10:27Де Хеа ПСЖга қарши баҳсда майдонга тушадими?\t0 10:06Гулноза ва Диёра Исроилга жўнаб кетди\t0 09:45Чимаев — Эдвардс жанги бекор қилинди\t1 09:20Хабиб Тошкентга ташрифи ҳақида пост қолдирди + ФОТО\t0 08:51Зинедин Зидан: "Истеъфо ҳақида ўйламаяпман"\t0 08:28Ўзбекистон кураш федерацияси масъул ходимлари иштирокида матбуот анжумани ўтказилди ФОТОРЕПОРТАЖ\t0 08:06МОҚ раҳбарияти Ўзбекистон таэквондо WT ассоциациясида бўлди\t0\n03 июл 11:59\nЖаҳон чемпионати шу йили ўтказилиши мумкин\nТеглар : Спорт курашлари UWW\nБирлашган кураш дунёси (UWW) Атлетлар қўмитасининг иккинчи онлайн-йиғилиши бўлиб ўтди.\nУнинг доирасида бир нечта муҳим масалалар кўриб чиқилди, муҳокама қилинди. Шу йилнинг ноябрь-декабрь ойларида катталар ўртасидаги жаҳон чемпионати ўтказилиши мумкинлиги йиғилишда айтиб ўтилди. Фақат бунинг учун ўша пайтдаги коронавирус пандемияси билан боғлиқ вазият ижобий тусда бўлиши шарт.\nБундан ташқари, сентябрь-октябрь ойларида ўсмирлар, ёшлар ва 23 ёшгача дзюдочилар ўртасидаги Европа чемпионатларини ўтказиш ҳам режага киритилган. 2021 йилнинг 2-10 октябрь кунлари эса Норвегия пойтахти Осло шаҳрида катталар ўртасидаги жаҳон чемпионати ўтказилади.\nШунингдек, кечаги йиғилишда тақдим этилган тақвимда соҳил (пляж) кураши бўйича иккита турнир ҳам бор. Бу мусобақаларга Греция ва Руминия давлатлари мезбонлик қилади. Уларнинг муддати пандемик вазиятга қараб кейинроқ белгиланади.


Олов тегмаган нарса билан оғиз очиш суннатми?\nBy Муҳаммад Ҳабибуллоҳ on 04/23/2021 11 РЎЗАГА ОИД ҲУКМЛАР 13 РЎЗА 14 САҲАРЛИК ВА ИФТОРЛИК ФАТВОЛАР\nУстоз, оғиз очар пайтида бир киши: “Ўт тегмаган нарса билан оғиз очиш керак”, деди. Мен: “Бу асоссиз гап”, дедим. Шунга нима дейсиз?\nБиринчидан, рўзадор аввало янги пишиб етилган хурмо билан, агар топилмаса қуритилган хурмо билан, у ҳам бўлмаса сув билан оғиз очиши суннат. Анас разияллоҳу анҳу: “Расулуллоҳ саллаллоҳу алайҳи ва саллам намоз ўқишдан олдин бир неча янги пишган ҳўл хурмо билан, агар топилмаса қуритилгани билан оғиз очар, у ҳам бўлмаса бир неча қултум сув ичар эдилар”, деган (Абу Довуд, 2356; Термизий, 696). Ибн Қаййим раҳимаҳуллоҳ айтади: “Расулуллоҳ саллаллоҳу алайҳи ва салламнинг мазкур кўринишда оғиз очишлари тиббий жиҳатдан жуда фойдалидир. Чунки рўзада ошқозон овқатдан буткул бўшайди. Унда жигар сўриб олиб, қувват ишлаб чиқарадиган ҳеч қандай озуқа қолмайди. Шира эса жигарга энг тез етиб борадиган ва унга энг ёқимли таом ҳисобланади. Хусусан, янги пишган хурмо бўлса, жигар уни тезда қабул қилади ва қувват пайдо қилади. Агар янги пишгани бўлмаса, қуритилгани ҳам яхши. У ҳам ширин ва тез куч бўлади. У ҳам бўлмаса бир неча қултум сув ошқозон алангасини, рўза оташини сўндиради. Шу билан ошқозон овқатга тайёр бўлади ва уни иштаҳа билан қабул қилади” (“Зод ал-маод”, 4/287).\nИккинчидан, Расулуллоҳ саллаллоҳу алайҳи ва саллам уч дона хурмо билан оғиз очганлари ҳақида бирон саҳиҳ ҳадис келмаган. Анас разияллоҳу анҳунинг “Набий саллаллоҳу алайҳи ва саллам уч дона хурмо ёки олов тегмаган нарса билан оғиз очар эдилар” деган ривояти заиф (Абу Яъло ривояти, 3305). Лекин Расулуллоҳ саллаллоҳу алайҳи ва салламнинг “Аллоҳ тоқ зотдир, тоқни яхши кўради” (Абдураззоқ ривояти, 5/498) деган сўзларига биноан баъзи уламолар еб-ичишда ҳам тоқ ейишни суннат санаганлар. Юқоридаги ҳадисни Абу Ҳурайра разияллоҳу анҳудан ривоят қилган улуғ тобеий Имом Муҳаммад ибн Сийрин раҳимаҳуллоҳ ҳам шу фикрни айтган.\nУчинчидан, Расулуллоҳ саллаллоҳу алайҳи ва салламнинг ҳаётларига назар соладиган бўлсак, умрлари давомида умуман овқат танламаганлар. Нима топсалар еб кетаверганлар, бўлмаса сабр қилганлар. Ҳеч қачон овқатни ёмонламаганлар. Еганда ҳам бир неча луқма билан кифояланганлар, асло исрофга йўл қўймаганлар. Расулуллоҳ саллаллоҳу алайҳи ва салламнинг ҳам, саҳобаларнинг ҳам дарди охират бўлган, қорин эмас. Саҳарликда ҳам бир неча хурмо билан кифояланганлар. Абу Довуд (2345) ривоят қилган ҳадисда: “Хурмо мўмин учун энг яхши саҳарлик”, деганлар, валлоҳу аълам.\nAvvalgi maqolaҚуръони карим тафсири | 90 | Қамар сураси, 1-17 оятлар | Шайх Содиқ Самарқандий\nKeyingi maqola Ғафлат (11): Аллоҳнинг белгилаган ҳудудларини бузиш


Фарзанд тарбиясида қаттиққўллик керакми? - Farzand.uz\nФарзанд тарбиясида қаттиққўллик керакми?\nFeruza 20.09.2017 12:39 312 01\nҚаттиққўллик ёмон эмас, аммо ўсмирлар турли хил қоида ва чекловларга қаршилик кўрсатишади, шуни ҳам инобатга олинг ва ҳар бир вазиятни имкон қадар меҳр ва сабот билан тушунтиринг.\nБирор нарсага изоҳ бермай, тақиқлаверманг. Аввал нима учун? – деган саволга жавоб беришингиз керак. Акс ҳолда, фарзандингизнинг дўсти сиз эмас, балки кўчадаги ошна-оғайнилари бўлиб қолади. Маслаҳатни канда қилмай, ҳаёт йўлини ҳам ана ўшалар кўрсатиб туришади. Айтиб турган йўллари антиқа компьютер ўйинлари бўлса майлику-я, муҳими тамаки ёки ичимликлар бўлмасин.\nШунинг учун кераксиз дўстлар ўрнига ўзингиз дўст бўлиб, зарарли одатлар ўрнини фойдалилари билан алмаштиринг. Шу билан бир каторда, болада бўш вақт қолмаслигига харакат килинг. Бирор севимли машғулоти ёки спорт билан банд бўлсин. Спорт гормонал ўзгариш пайтида бола организмига ижобий таъсир этади.\nАгарда ўсмир фарзандингиз вақтингизга ҳурмат билан қарашини истасангиз, аввал ўзингиз унинг вақтини қадрланг. Яна гап-сўзларингизни ҳурмат қилишини истасангиз, аввал ўзингиз унинг ҳар сўзига ҳурмат билан қаранг. Унинг истаклари, орзу-умидлари, фикрини хамиша қадрланг. Ўзаро ҳурмат ўсмир фарзандни ота-онасига янада яқинлаштиради.\nЎсмир фарзандингиз фикрлари ва маслаҳатларига беэътибор бўлманг. Ҳар бир ўсмир мустақил қарор қабул килишга ўзини етарлича оқил ва доно, деб ҳисоблайди. Тўғри йўлга солиш эса, сизнинг ота-оналик иқтидорингизга боғлиқ. Масалан, хонадонингизга бирор ўзгартиришлар киритмоқчисиз, бу борада фарзандингиз фикрини сўранг ва, албатта, инобатга олинг. Шунда фарзандингиз, унинг фикрию маслаҳатларига ҳурмат билан қарашингизни кўриб, ўзини оиланинг ажралмас бўлаги, деб ҳисоблайди.


АҲМОҚОНА МАСЛАҲАТЛАР | Маърифат саодати\nАнглиялик журналист Гилберт Кит Честертоннинг мазкур мақоласи бундан етмиш беш йил аввал Буюк Британиядаги етакчи газеталарда чоп этилган. У даврларда бу мамлакатда ҳам «фойдали маслаҳатлар», «омад келтирувчи омиллар» каби мавзулар ёритилган газета-журналлар ва китоблар бепарво беканинг ошхонасида кўпайган сувараклар каби роса болалаган эди. Одамларни асосий машғулотларидан чалғитиб, фақат мол-дунё орттиришга, тезда бойиб кетишга иштиёқ орттирадиган ва охир-оқибатда кўпчиликни хонавайрон бўлишга олиб келган, одамлар омадсизлиги ортидан пул ишлаб олган «тадбиркор маслаҳатчилар» танқид қилинган ушбу мақолани ўқиркансиз, беихтиёр бугун бизнинг юртимиздаги китоб дўконлари ва газета сотиш шаҳобчаларини тўлдириб ётган «осон бойиб кетишни ўргатувчи, маслаҳатчи» китоблар ва ҳаётдаги ҳар қандай масала юзасидан «тезкор ва ақлли кўрсатмалар» берувчи айрим газета-журналлар кўз олдингизга келади…\nОхирги пайтларда шундай китоблар ва мақолалар пайдо бўляптики, мен уларни ҳақли равишда «дунёдаги энг аҳмоқона асарлар» деб эълон қилган бўлардим. Улар «аравани қуруқ олиб қочиш» ва хомхаёлликда рицарлар ҳақидаги ҳар қандай романларни ярим йўлда қолдиришади. Бундай китоблар мавзусини муаллифлар «омад ва муваффақиятга эришишнинг осон йўллари» деб кўрсатишади. Ҳар қандай китоб дўконидаги ҳар учта китобнинг биттасида, ҳар битта газета ёки журналда албатта бу мавзудаги «қимматли маслаҳатлар»га дуч келасиз. Улар сизни оламдаги ҳар қандай ишни дўндиришга ўргатишади, бироқ бу маслаҳатларни одатда ўзлари ҳеч бир ишни уддаламаган одамлар беришади (уларнинг салоҳият даражасини ёзган китоб ёки мақолалари савиясидан ҳам кўриш мумкин).\nАввало шуни айтиш керакки, муваффақиятсизлик – бу мавҳум тушунчадир. Мавжуд бўлмоқ ва муваффақиятга эришмоқ – бу битта нарса. Майли, бунақа беҳуда сафсатани қўйиб турайлик-да, муаллифлар томонга ўтиб, муваффақият – бу кўп пул топиш ёки юқори мартабага эришиш деб ҳисоблайлик. Оддий одамни ўз ишида муваффақият қозонишга ўргатиш мумкин: агар у девор қурадиган уста бўлса, унга осон ғишт теришни; савдогар бўлса, савдо қилишнинг янги усулларини. Бундан ташқари, унга бегона ишларни ҳам ўргатса бўлади, масалан, дўкондорга сузишни ўргатиш мумкин. Булар аниқ ва фойдали нарсалар.\nБироқ осон бойишни ўргатадиган «маслаҳатчи» китобларни билмасдан сотиб олган кишиларнинг маънан ва балки ҳуқуқий томондан ҳам ўз пулларини қайтариб олишга ҳақлари бор. Ҳеч кимнинг «электр ҳақида китоб» деб электрлаштириш ҳақида бирорта ҳам сўз бўлмаган китоб нашр эттиришга ҳаққи йўқ. Ўсимликнинг илдизи билан поясини фарқлай олмайдиган муаллифнинг ботаника соҳасида китоб ёзиши мумкин эмас. Бизнинг замонамизда ҳаммаёқни муваффақият ҳақидаги китоблар босиб кетди, бироқ бу китоблар ичидан бирор жўяли фикр ёки мулоҳаза тополмайсиз.\nОммабоп журналлардан бирини варақлай туриб, мавзумизга оид қизиқарли мисолга дуч келдим. «Бойликка олиб борувчи сезги» деб сарлавҳа қўйилган мақола лорд Ротшильднинг сурати билан безатилган. Бойлик орттиришнинг ҳалол ва ноҳалол йўллари кўп, бироқ уларни барининг асосида менинг билишимча, битта сезги: диндорлар баднафслик гуноҳи деб атайдиган сезги ётади. Мавзудан бироз четлаб кетдим, аслида мен бу мақоладан муваффақият ҳақидаги асарлар учун намуна бўла оладиган бир мулоҳазани келтирмоқчи эдим:\n«…Вандербильт деган номнинг ўзиёқ бойлик ва ишбилармонлик ҳақидаги фикрларни уйғотади. Вандербильтларнинг биринчиси бўлган Корнелиус Американинг энг машҳур сулоласига асос солган. У камбағал фермер оиласида дунёга келди ва миллионер бўлиб оламдан ўтди. Унда бойишга бўлган туғма сезги бор эди. У ўзига берилган имкониятни қўлдан бой бермади, бу имкониятни эса буғ машинасини денгизда сузиш ишида қўллаш, ҳамда бой лекин қолоқ мамлакат бўлган Америка штатларида темир йўл тармоғини барпо этиш ғояси вужудга келтирган эди. Мана шу ишлар орқали у улкан сармоя орттирди. Ўз-ўзидан равшанки, биз том маънода темир йўл қиролининг изидан бора олмаймиз. Ундаги имкониятлар бизда йўқ. Чунки у яшаган вақтдан бери кўп шарт-шароитлар ўзгариб кетган. Аммо биз ўз соҳамизда унинг услубларидан фойдаланиб, бойлик орттиришимиз мумкин».\nБу жумлалар кўрсатадики, юқорида тилга олинган китобларда на ишбилармонлик, на инкор руҳи яширинган. Уларда ёритилган нарса бу сир, яъни пул, мол-дунёнинг этни жунжиктирадиган ғайришуурий сир сифатидаги талқинидир. Келтирилган парча муаллифи Вандербильт ёки бошқа бирор миллионернинг қандай қилиб пул топгани ҳақида зиғирча ҳам тушунчага эга эмас. Тўғри, у ниманидир билади, бироқ у билган нарсанинг Вандербильтга алоқаси йўқ. Муаллиф фақат миллионернинг сири олдида тиз чўкади, ана шу сирга қойил қолади. Биз бирор нарса ёки кимгадир қойил қолар эканмиз, қойил қолганимизнинг сирлилиги, унинг онгимиз доирасига сиғмаслиги бизга хуш ёқади. Бирор гўзал аёлни севиб қолсак, унинг ақлга сиғмайдиган қилиқларига ҳам мафтун бўлаверамиз. Юқоридаги сатрлар муаллифининг ҳаётий масалаларда ношудлигига қараганда, умрида бирор аёлга ошиқ ҳам бўлмаган. Аммо у Вандербильтга сиғингудек бўлади, оломонга ўзи ҳам англаб етмаган буюк сирни етказишга аҳд қилган гўё. Бойиш сезгиси ҳақидаги мулоҳазасини у қуйидаги фикрлар билан давом эттиради:\n«…Қадимда бу сезги одамларга яхши маълум бўлган. Греклар бу сезгини ушлаган нарсаси олтинга айланиб қоладиган подшо Мидас афсонасида ифодалаб беришган. Мидас ўз қобилияти туфайли тўхтовсиз бойир эди. Виктория давридаги донолар бу афсонани бемаъни эртак деб билардилар, биз эса уни ҳақиқат деб қабул қиламиз. Биз ана шу Мидасга ўхшаб ушлаган нарсасини олтинга айлантира оладиган одамларни ҳаётда учратганмиз, улар ҳақида газеталарда ўқиганмиз. Муваффақият уларни изма-из қувиб юради. Уларнинг ҳаёт йўллари доимо юқорига йўналган. Улар мағлубият нималигини билишмайди…».\nАслида Мидас мағлубият нималигини жуда яхши билган. Унинг босган йўли юқорига етакламаган. У муттасил очликдан азоб чеккан, чунки қўлига олган нон ҳам, ёғ ҳам дарҳол тиллага айланиб қолаверган. Афсонанинг моҳияти ҳам худди шунда эди.\nҚадимги эртакларда чуқур донолик яширин. Уларни миллионерлар фойдаси учун ўзгартиришнинг ҳеч кераги йўқ. Ушлаган нарсаси олтинга айланиб қолаверадиган одамни муваффақият тимсолига айлантириб бўлмайди, аксинча у — омадсизларнинг энг бахтиқаросидир.\nБаднафсликни қўзғатувчи китоблар\nМен миллионерларнинг газета-журналлар саҳифаларидаги фотосуратларига ҳурмат билан қарайман, миллионерларнинг муваффақият ва мартабалари ҳақидаги мақолаларни ҳам ҳурмат билан ўқиб чиқаман. Мен бу одамлардек, ушлаган нарсамни олтинга айлантира олмайман, бунга уриниб ҳам кўрмаганман. Чунки менга олтинлардан кўра, масалан, янги кўкат ёки юмшоққина нон кўпроқ ёқади.\nМен бундай одамларнинг қайсидир соҳада илғор эканликларини, кимлардандир ўзиб кетишганини, қайсидир соҳаларда тенгсиз эканликларини биламан. Мен уларнинг жаҳон бозорларини идора қилишларини, қитъалараро қадам ташлай олишларини ҳам биламан. Аммо уларни инсоният учун идеаллар деб билмайман.\nУмид қиламанки, муваффақият ва осон бойиб кетиш йўллари ҳақидаги бемаъни китобларга ҳеч ким қарамай қўядиган вақтлар келади.\nИшонинг, бу китоблар одамларни яхши мартабаларга эришишга ўргата олмайди. Улар ғойибдан келадиган бахт қушининг сирли йўлида бошқалардан нафратланишга ўргатиши мумкин, холос. Пок ахлоқ тарафдорлари эҳтиросни қўзғайдиган китобларга қарши бўлишган. Хўш, шаҳвоний эҳтиросдан ҳам юз марта ёмон бўлган баднафслик ва кибрлиликни қўзғатувчи китоблар ҳақида улар нима деган бўлишарди?!\nБундан юз йиллар олдинроқ биз ёшларга сабр-қаноат билан ҳунар ўрганувчи шогирд руҳини сингдиришга ҳаракат қилардик. Ўша даврларда болаларга «меҳнатсеварлик, билим ва тежамкорлик билан ҳар қандай одам йирик давлат арбоби ёки йирик тадбиркор бўлиб етишиши мумкин», деб ўргатилган. Ота-боболаримизга ҳар қандай соҳада мартабага эришиш учун ахлоқ меъёрлари қўл келган. Аммо ахлоқсизликка асосланган — бойлик ҳирсини шакллантирувчи китоблар ёшларимизни қайси йўлларга етаклайди?!\nЙўлдош МУСО таржимаси\nTagged баднафслик, Вандербильт, Гилберт Кит Честертон, Йўлдош МУСО, муваффақият\n← АСЛ ЮРТПАРВАР КИМ?\nБАДБЎЙЛИККА ЎРГАНГАНЛАР… →


Zuluk qo’yib davolash - Онлайн савол-жавоб\nJinsiy savol: Ayol kishida orgazm his qilmasligi va peshob qistashi haqida\nГирудотерапевт Дилором ИСЛОМОВА жавоб берди 0\nГирудотерапия — зулук билан даволаш .\nГирудотерапия, яъни зулук билан даволаш услуби -уни Гиппократ, Гален, Абу Али Ибн Сино каби тиббиёт асосчилари хам ўз муолажаларида кўллашгани тарихдан маълум. Кўпчилик зулук билан даволашни халк табобатига оид деб билса-да, аслида у замонавий тиббиёт хам тан олган муолажа услублари сирасига киради. кискаси, бу даво тури халк табобатига шубха билан карайдиганлару замонавий дори воситалари ичишдан хавотирга тушадиганларга хам тўгри келаверади. Унинг саломатликка фойдасини жуда куп.\nТабиатда зулукнинг 300 дан ортик тури мавжуд. Тиббиётда эса махсус — гируда тури неча юз йиллардан бери кўлланиб келинади.\nБу муолажада одам танасидаги махсус акупунктур нукталарга зулук кўйилади. У мазкур нукталарга ёпишиб олиб, терини 1,5-2 мм чукурликда тишлаб секин-аста кон сўра бошлайди. Хавотир олманг, зулук жуда нозик жаррох ва сиз ошиб борса чумоли чаккандай енгил ачишиш хис килишингиз мумкин. Шуниси хам борки, бир дона зулук атиги 5 мл.дан ортик кон сўра олмайди. 40-60 дакика мобайнида кон сўриб бўлгач, ўзи теридан тушиб кетади. Зулуклар муолажа учун махсус кўпайтирилади ва мутлако стерил даражада бўлиб, биттаси факат бир одамга кўйилади. Зулук кон сўрган жойда 12-16 соат давомида бироз конаш кузатилиши мумкин.\nБу митти «табиб» хидларга жуда таъсирчан ва инжик. Шу боис бемор терисидан атир, сигарета тутуни ёки спиртли ичимлик хиди анкиб турса, кон сўришдан бош тортиши мумкин.\nЗулукнинг асосий шифо манбаи — сўлаги. Унинг сўлаги инсон конига тушгач, огрик колдирувчи, яллигланишларга карши таъсир кила бошлайди. Натижада кон айланиши яхшиланади, тромбозлар хавфи камаяди ва шишлар кайтади. Иммунитетни хам ошириш хусусиятига эга. Зулук кўпгина касалликларга карши кўлланиб келинган.\nГипертоник касалликларда: кон босими кўтарилиши, турли тромбофлебитлар.\nУрологияда:простатит, простата аденомаси, пешоб йўли тошлари.\nНеврологияда: остеохондроз, миозит, радикулит, бош огриги, бош айланиши, неврит, невроз, уйкусизлик.\nЭндокринологияда: кандли диабет, калконсимон без касалликлари, семизлик.\nТери касалликларида: псориаз, нейродермит, экзема, хуснбузар.\nКардиологияда: атеросклероз, стенокардия, кардиосклероз.\nПульмонологияда: сурункали бронхит, бронхиал астма.\nГастроэнтерологияда: гепатоз, холецистит, панкреатит, гастрит.\nЖаррохликда: тромбофлебит, кон томирлари варикози.\nПроктологияда: бавосил (геморрой).\nОгиз, бурун, томок касалликларида: -отит, яхши эшитмаслик…\nГинекологияда: хайз тизими бузилиши, бачадон миомаси, мастопатия, тухумдонлар яллигланиши ва кистаси, климакс даврида зулук кўйиш тавсия килинади.\nШунингдек: зулук кўйиш тери холатига хам яхши таъсир кўрсатади, ундаги изларни йўкотади.\nГемофилия (кон касаллиги)да; камконлик (анемия)нинг огир шаклида; кон босими пастлиги (огир шакли)да; хомиладорликда; хайз вактида; саратон касаллигида.\nТавсия килинмайди! Зулук ўз ишини тугатгач, у кон сўрган жойга йод ёки зелёнка суртманг.\nЗулукни ёзда кўйиш тавсия килинмайди.\nЗулук билан даволанишни истасангиз, гирудотерапевтга мурожаат килинг.\nЎз-ўзини даволашга уриниш кутилмаган натижаларга олиб келиши мумкинлигини унутманг.\nXilola изоҳ берди\nzahro изоҳ берди\nYuzga qoysa foydasi bormi


12 август 2020, Тошкент вақти: 00:45\nҲисоб-китобларга кўра, ноябрь ойининг ўртасидан бери исёнчилар ўз бошқарувидаги ҳудудларнинг 75-80 фоизини қўлдан бой берган. Ҳалабни қайта қўлга олиш Асад учун узоқ йиллардан бери давом этаётган исённи тўхтатиш сари ташланган энг катта қадам бўлади.\nАсад “Ал-Ватан” газетасига берган интервьюсида “Ҳалаб бутун Суриядаги жанг йўналишини ўзгартириб юборади”, деди.\n“Бу Суриядаги урушнинг якуни бўлмайди. Аммо бу шу йўналишда ташланган катта қадам бўлади”, дея қўшимча қилди президент.\nАсад айни дамда ўт очишни тўхтатиш имконсиз эканлигинини айтди. “Америкаликлар оташкесим талаб қилишга чорламоқда, чунки уларнинг террорчи агентлари оғир аҳволга тушиб қолган”, деди президент.\n7 декабрь куни исёнчи гуруҳлар ҳамда ғарб мамлакатлари яна бир бор оташкесим ўрнатишга чақирди. Аммо Дамашқ ва Москва оташкесим ҳақида муҳокама бошлаш учун аввал исёнчилар шаҳарни тарк этиши кераклигини таъкидламоқда.\n“Бутун Сурияни озод қилиш қарори қабул олинган ва Ҳалаб бу режанинг бир бўлагидир”, деди Асад. Сурия президент Россия билан амалиётни давом эттириш қарорини муҳокама қилганини айтди ва “ҳар икки мамлакат ўртасида кун сайин муҳокама ўтказмай бирорта ҳам қарор чиқарилмайди”, деди.


Трамп залда юзага келган талотум туфайли саҳнадан вақтинча эвакуация қилинди\nДональд Трампнинг Невададаги зал саҳнасидан олиб чиқиб кетилиши, 2016 йил 6 ноябри.\nАҚШ президенти лавозимига Республикачилар партиясидан номзод Дональд Трамп Невададаги сайловолди учрашувида оломон орасида юзага келган талотум туфайли хавфсизлик хизмати ходимлари томонидан вақтинча саҳнадан эвакуация қилинди.\nКейинроқ Трамп минбарга қайтган, хавфсизлик хизмати ходимлари эса ҳодисага сабаб бўлган одам Остин Крайтсни қўлига кишан солиб, залдан олиб чиқиб кетганлар. Хабарларга кўра, оломон ичида кимдир “Қурол!” деб қичқирган, бироқ унинг ёнидан қурол чиқмаган.\nРеспубликачилар партияси аъзоси бўлган ва Трампга қарши чиққан Остин Крайтснинг журналистларга билдиришича, у “Республикачилар Трампга қарши” деган плакатни кўтариб тургани учун Трамп тарафдорлари уни калтаклаганлар ва бўғишга уринганлар. У ҳам оломон ичидан кимдир “Қурол!” деб қичқириб, талотумга сабаб бўлганини ҳам қўшимча қилган.\nКрайтс ўзини залдан олиб чиқиб кетган хавфсизлик хизмати ходимлари уни “бўғиб ўлдириши мумкин бўлган” кишилар қўлидан қутқарганини айтиб, уларга миннатдорчилик билдирган.\nКрайтснинг ёнидан қурол топмаганлар ва у айблов эълон қилинмай, қўйиб юборилган. АҚШда президент сайлови 8 ноябрь куни бўлиб ўтиши кутилаяпти.


ДАВЛАТ ДАСТУРИ - Ўзбекистон овози газетаси\nБухоро вилоят ҳокимлигида «Соғлом она ва бола йили» Давлат дастури ижросини таъминлаш масаласига бағишланган йиғилиш бўлиб ўтди. Шаҳар ва туман ҳокимлари, бошқарма бошлиқлари, йирик корхоналар раҳбарлари, жамоат ташкилотлар вакиллари ҳамда оммавий ахборот воситалари ходимлари иштирок этган йиғилишни вилоят ҳокими Муҳитдин Эсанов бошқарди.\nПрезидентимизнинг 2016 йил 9 февралдаги «Соғлом она ва бола йили» Давлат дастури тўғрисида»ги қарори ижросини таъминлаш мақсадида вилоят ҳокимининг тегишли қарори қабул қилинди. Мазкур қарор асосида 11 бўлим ва 80 банддан иборат ҳудудий дастур тасдиқланди.\n«Бухоронома» газетаси сайтида хабар берилишича, дастурда режалаштирилган вазифаларни амалга ошириш учун 444 миллиард сўм ҳамда хорижий молия институтларининг грантлари ҳисобидан 144 миллион АҚШ доллари миқдорида маблағ йўналтирилиши белгиланди.


«ИЧКИЛИК БЎЛМАСА ЭДИ...» - Darakchi\nСУҒДИЁНА 23.12.2017, 17:11\nТамом, шу билан яна мен балога қоламан.\n— Сен нима иш қилдинг? — дея дўппослашга тушади.\nФарзандларим кичиклигида онамникига кетиб қолган пайтларим ҳам бўлган. Ҳозир болаларим мактабга боряпти. Уларни эргаштириб, онамникига боришимнинг ўзи кулгили. Эрим ичмаган пайтида ёмон гапирмайди. Афсуски, унинг ичмайдиган куни бўлса экан. Бу одатини ташлатишнинг иложи бормикан?\nМаслаҳат: — Менимча, бу муаммо маҳалла фуқаролар йиғини билан осонгина ҳал бўлади. Сиз эмас, қайнотангизми, қайнонангизми уларга дўконда йиғилаётган бекорчи йигитлар ва ичишлари ҳақида айтишлари лозим. Шунда маҳалла оқсоқолининг ўзи улар билан гаплашади. Табиийки, дўкондан ичувчилар қадами узилса, эрингиз ҳам ичмайди ва ҳаммаси изига тушади.


Xiaomi’нинг илк электромобили шахсан компания раҳбарининг назоратида! - Terabayt.Uz\nXiaomi’нинг илк электромобили шахсан компания раҳбарининг назоратида!\n«Хитойча Apple» бизда асосан ҳамёнбоп смартфонлари, шунингдек, қулоқчин, смарт-соат ва ақлли билагузуклари билан танилган. Лекин Xiaomi маҳсулотлари ассортименти анча кенг: кир ювиш машинаси, ақлли розетка, ақлли сичқонча, ҳаттоки ақлли кўрпа ва аёллар учун ақлли термометр кабилар бор.\nЎҚИНГ: Гапирадиган кир ювиш машинаси: уй учун ноодатий яна 8 та гаджет\niFengNews нашрининг ёзишича, Xiaomi энди электромобиллар ишлаб чиқаришга киришмоқчи ва буни муҳим стратегик йўналиш, деб ҳисобламоқда. Инсайдерларга кўра, бу лойиҳа айни дамда ишлаб чиқишнинг дастлабки босқичида турибди; шу сабабли электрокар дизайни, техник хусусиятлари ва бошқалар ҳали тасдиқланиб улгурмаган.\nБу ҳақда хабар берган манбаларга кўра, электромобил лойиҳасини шахсан Xiaomi асосчиси ва бош директори Лей Цзюнь (Lei Jun) ўз бошқаруви остига олган. Компания бу миш-мишлар борасида на рад этиб, на тасдиқлаб бирор изоҳ бермаётир.\nШуниси ҳам борки, 2013 йилиёқ Лей Цзюнь етакчи электромобилсоз – Tesla бош директори Илон Маск билан учрашиш учун икки марта АҚШга борган. Ўтган йиллар мобайнида унинг мазкур соҳага қизиқиши янада ортган. Смартфонлар бозори оқсаётган, ақлли электромобиллар бозори тобора ўсиб бораётган замонда бу табиий, албатта.\nДарвоқе, 2020 йили энг кўп сотилган ўнта электромобил рўйхати, охирги уч йилликда Ўзбекистонга электромобил импорти кўрсаткичлари ҳамда Porsche электрокари тезлик бўйича жаҳон рекордини янгилагани видеоси ҳам сизни қизиқтирса керак.\nЎҚИНГ: Tesla тайёрлаган энг арзон электромобилни сифатли суратларда кўрамиз\n#Xiaomi #электрокар #электромобил


Қуёш нурлари бинолар, фазовий кемалар ва сунъий йўлдошларни совутишнинг арзон услубига айланиши мумкин. Бу ҳолат уларни ёруғликни фильтрдан ўтказувчи бўёқ билан бўялса юз беради. Янгилик Исроилнинг SolCold фирмаси мутахассислари томонидан ихтиро қилинди.\nИссиқ об-ҳавода кондиционерлардан фойдаланиш туфайли электр энергиясини истеъмол қилиш ҳажми ошади ҳамда бу энерготармоқлар ва фойдаланувчиларнинг ҳамёнига жиддий юк бўлиб тушади. Ярон Шенхав ва SolCold фирмасидан бўлган унинг ҳамкасблари совутишнинг электр энергияси талаб этилмайдиган муқобил усулини ўйлаб топишди. «Бу худди муз қатламини томга қўйиб қўйишдек гап, у қанчалик қалин бўлса, қуёш ҳам шунча қаттиқ қиздиради», - деди тадқиқотчи.\nТехнологияга лазерли совутиш принципи асос қилиб олинди: ёруғлик нурининг маълум бир материаллар билан ўзаро ҳаракати ҳароратни Цельсий бўйича 150 даражага тушириши мумкин, сабаби материаллар молекулалари ўзлари билан деярли бир хил бўлган ёруғлик заррачаларини сингдиради, ҳамда кўпроқ энергияга айланувчи юқори частотали фотонларни келтириб чиқаради. Энергия йўқотилиши билан материал ҳарорати ҳам пасаяди.\nШенхав бу технологияни қуёш нури билан синаб кўришга қарор қилди. «Бинонинг иссиқлигини сингдириш ва уни нур кўринишида қайта чиқариш мумкин, - дейди у. – Қуёш чарақлаб турар экан, бино совутилишда давом этади».\nМуаммо шундаки, қуёш спектри лазер нуридан анча кенгроқ. Шунинг учун олимлар худди шу вазифани тарқалган ёруғликнинг бир неча частотасида бажарувчи материални яратишди. Улар икки қатламдан иборат бўлган бўёқни ихтиро қилишди. Унинг устки қатлами баъзи қуёш нурларини фильтрдан ўтказса, ичкиси иссиқликни нурга айлантириб, ўзини атрофдагидан паст ҳароратга қадар совутади.\nМатериал лаборатория синовларидан муваффақиятли ўтди. Аниқланишича, совутадиган эффект бетондан кўра, металл томлар ҳамда шифти паст уйларда сезиларлироқ. Тажрибанинг кўрсатишича, бинонинг сўнгги қаватидаги хоналарда ҳарорат бўёқнинг қўлланилиши туфайли Цельсий бўйича 10 даражага пасайган. Компания синовларни яқин икки йил ичида давом эттириш ниятида.\nЯнги бўёқнинг нархи ҳам анча юқори – 100 кв. метр учун 300 доллар. Бу уни оммавий равишда фойдаланишга бироз тўсқинлик яратади, бироқ йирик саноат бинолари, савдо марказлари ёки стадионлар учун у қулай ечимга айланиши ҳамда энергия истеъмолини 60 фоизга камайтириш имконини бериши мумкин, деб ёзмоқда New Scientist. Шунингдек, бўёқни фазовий аппаратлар ички қисмини совутиш учун ҳам қўлланилади.


Майамида мактаб жамоалари ўртасидаги ўйин чоғида стадионда ўт очган 3 эркак қўлга олинди » Ўзбекистон янгиликлари – Zamin.uz\nZAMIN.UZ / Дунё / 22 Ноябр 2015 года295\nМайамида мактаб жамоалари ўртасидаги ўйин чоғида стадионда ўт очган 3 эркак қўлга олинди\nАҚШнинг Флорида штати Майами шаҳрида уч эркак қўлга олинди, улар ўрта мактаблар жамоалари ўртасида Америка футболи бўйича ўйин чоғида стадионда отишма уюштирганликда айбланмоқда, деб ёзади «ТАСС». Улар тинтув қилинганида уч дона ўқотар қурол топилган. Айни пайтда ҳуқуқ-тартибот органлари стадионда тўполонни келтириб чиқарган ҳодиса юзасидан текширув олиб бормоқда. Ўқлар 20 ноябрь, жума куни «Майами сентрал» ва «Майами Кэрол-Сити» жамоалари ўртасидаги ўйин тугашига уч дақиқа қолганида отилди. Стадионда саросима бошланди, одамлар чиқиш эшикларига қараб интилди. Ҳодисада ҳеч ким зарар кўрмади. Манба: Daryo.uz\nЎқишни тавсия қиламиз Бельгияда Париж терактларига алоқадор учинчи гумондор ҳибсга олинди


ЎзА - Эришилган келишувлар икки мамлакат тараққиётига хизмат қилади\n11.10.2018 19:40 Чоп этиш версияси\nЭришилган келишувлар икки мамлакат тараққиётига хизмат қилади\nПрезидентимиз Шавкат Мирзиёевнинг 8-9 октябрь кунлари Францияга расмий ташрифи икки томонлама муносабатларни янги босқичга кўтарди.\nТашриф доирасида икки мамлакатнинг турли соҳаларда ҳамкорлиги ривожига хизмат қиладиган муҳим ҳужжатлар имзоланди. Ушбу тарихий воқеа икки мамлакат жамоатчилиги, экспертлари ва ишбилармонларида катта қизиқиш уйғотди:\n– Ўзбекистон Президентининг Францияга расмий ташрифи жуда катта воқеа бўлди. Ўзбекистон ва Франция ўртасидаги ҳамкорлик алоқалари янги босқичга кўтарилмоқда. Ўзбекистоннинг қадимий ва бой меросини тарғиб қилувчи туризм йўналишидаги ҳамкорликнинг мустаҳкам асослари яратилмоқда. Бундан ташқари, таълим соҳасидаги шерикликнинг муҳимлигини ҳам айтиб ўтиш жоиз. Бу борадаги ўзаро ҳамкорликнинг аҳамияти юксак бўлиши шубҳасиз.\n– Франция Республикаси Сенатининг Раиси Жерар Ларше парламентлараро мулоқотни чуқурлаштириш, хавфсизлик масалалари, минтақалараро муносабатларни мустаҳкамлашга оид қимматли фикрларни билдирди. Бу каби ташрифлар замирида кенг кўламли ҳамкорлик муносабатлари ётади. Тошкент ва Страсбург шаҳри ўртасида ҳамкорликнинг йўлга қўйилиши ўзаро тажриба алмашишда муҳим омил бўлиб хизмат қилади. Жаноб Ларше Ўзбекистонда бўлаётган ўзгаришлар, демократик ислоҳотлар жараёнини Францияда катта қизиқиш билан кузатаётганини таъкидлади. Франциялик сенатор Натали Гуле билан биргаликда сенаторлар гуруҳи таъсис этилди. Ўзбекистонда ҳам бундай гуруҳ бор. Бу парламентлараро ҳамкорликнинг механизми сифатида гавдаланади.\nАкмал Саидов, Олий Мажлис Қонунчилик палатаси қўмитаси раиси, академик:\n– Ташриф нима учун ЮНЕСКОдан бошланяпти, деган савол туғилиши аниқ. Президентимизнинг 2017-2021 йилларга мўлжалланган Ҳаракатлар стратегиясида, умуман, мамлакатимиздаги изчил ислоҳотларда таълим, фан, ОАВ, маданият йўналишлари устувор аҳамият касб этади. Президентимиз таъкидлаганидек, ЮНЕСКО – Жавоҳарлал Неру айтганидек, “инсоният виждони“дир. Таълим, фан ва маданият эса эътибор қаратилаётган йўналишлардир. ЮНЕСКО Бош директори Ўзбекистондаги маданий бойликлар, архитектура ёдгорликларининг кўплиги, фан, таълим, маданият, коммуникацияга қаратилаётган эътибор бошқа давлатлар учун ўрнак бўладиган тажриба эканлигини таъкидлади. Музокаралар жуда очиқ ва самимий руҳда ўтди. Икки томон бир-бирини яхши тушуниши бу инсоният олдида турган муаммоларнинг умумийлиги билан белгиланади. Айниқса, таълимнинг терроризмга, экстремистик ғояларга қарши курашдаги роли алоҳида таъкидланди.\nАрно Брюяк, “Тоталь“ компаниясининг ишлаб чиқариш ва қазиб олиш бўйича президенти:\n– Президент Шавкат Мирзиёевнинг Францияга расмий ташрифи тарихий аҳамиятга эга бўлди. Ташриф доирасида “Ўзбекнефтгаз“ акциядорлик жамияти билан икки томонлама манфаатли шартномага эришдик. Ўйлайманки, бу ташриф икки мамлакат учун ҳам муҳим аҳамият касб этади. Француз ишбилармонлари ва кенг жамоатчилигида Ўзбекистондаги компаниялар билан ишлашга бўлган ишонч янада ортди.\nФилипп Кноше, “Орано“ компаниясининг бош ижрочи директори:\n– Компаниямиз дунёдаги энг йирик фирмалардан биридир. Ўзбекистон Республикаси Президенти билан учрашганимиздан хурсандмиз. Қолаверса, энергетика соҳасидаги ўз лойиҳаларимизни юртингизда амалга оширишдек шарафга муяссар бўлишимиздан мамнунмиз. Бир қатор келишувларга эришдик. Ҳамкорлигимиз самарали бўлишига ишонаман. Бунинг учун Ўзбекистонда инвесторларга барча шароит яратиб берилган. Мамлакатингиз раҳбарининг Францияга расмий ташрифи икки давлат ўртасидаги ҳамкорликни янги босқичга олиб чиқади.\nФрансуа Маркуэ, “Alex“ компаниясининг халқаро савдо бўйича минтақавий директори:\n– Ўзбекистон Президенти Шавкат Мирзиёевнинг Францияга расмий ташрифи икки давлат ўртасидаги муносабатларнинг янгиланиши учун муҳим қадам бўлди. Бизнес мулоқотда Франциянинг кўпгина компания ва фирмалари раҳбарлари иштирок этди. Мен уч ярим йилдан буён Ўзбекистонда яшайман. Фаолиятим икки давлат ўртасидаги муносабатларни ривожлантириш билан узвий боғлиқ. Ҳозирда Франциянинг бир қатор компаниялари – сув, энергетика, қишлоқ хўжалиги ва машинасозлик бўйича Ўзбекистонда ишлашга қизиқиш билдиришган. Президентлар турли йўналишларда ҳамкорлик қилишга келишиб олишди. Эришилган келишувлардан мамнунмиз, уларнинг фаолияти Ўзбекистон ривожида ҳам муҳим аҳамият касб этади, деб ўйлайман. Ўзбекистон бой тарих ва маданиятга эга давлат. Уни жуда ғайратли ва оқил инсон бошқармоқда. Бу тез орада катта ўзгаришлар ва ўсишга туртки бўлиши аниқ.\nАлэн Пилю, Европа тикланиш ва тараққиёт банки вице-президенти:\n– Ўзбекистон тез ривожланиб бораётган мамлакатлардан биридир. Бунда табиийки, Президент Шавкат Мирзиёев бошчилигида олиб борилаётган ислоҳотларнинг аҳамияти катта бўлмоқда. Ташриф доирасида Европа тикланиш ва тараққиёт банки ва Ўзбекистон ҳукумати вакиллари билан учрашувлар бўлиб ўтди. Музокаралар давомида юртингизнинг қатор вилоятларида электр энергияси, сув ва бошқа йўналишларда лойиҳаларни амалга ошириш бўйича келишиб олинди. Ўзбекистон бугун инвесторлар учун қулай майдонга айланган. Кўплаб имтиёзлар яратилмоқда. Буни чет эллик сармоядорлар ҳам яхши англаб етмоқда. Хорижий инвестициялар асосидаги лойиҳалар Ўзбекистон иқтисодиётининг ўсишига замин яратади. Энергетика, банк тизимини ривожлантириш бўйича ҳам лойиҳалар ишлаб чиқилмоқда. Келаси йилнинг баҳор фаслида Ўзбекистонга боришни режалаштирмоқдамиз. Ушбу сафар давомида ҳам истиқболдаги режалар муҳокама қилиниши кутилмоқда.


Goldman Sachs: Ўзбекистон Олимпиадада битта олтин медаль олади\n15:56 / 02.08.2016\nДунёдаги йирик инвестицион банклардан бири Goldman Sachs таҳлилчилари Рио-де-Жанейрода 5 август куни бошланадиган Олимпиада ўйинларида мамлакатларнинг нечта медал олиши мумкин эканини тахмин қилди.\nУнга кўра, АҚШ 106 медаль қўлга киритиб, умумжамоа ҳисобида биринчи ўринни эгаллайди. Медаллардан 45 таси олтин бўлади. Хитой эса 89 та медаль олади. Учинчи ўриндаги Буюк Британия спортчилари Олимпиадада 59 марта шоҳсупага кўтарилишлари тахмин қилинган.\nGoldman Sachs мусобақада аввалгига қараганда анча кам иштирокчи билан қатнашаётган Россия терма жамоаси 58 медаль билан кифояланади деган фикрда. Уларнинг тахминича, Ўзбекистон бу галги Олимпиадада тўртта медаль олади. Шулардан биттаси олтин.


Қирғизистон президенти Америкага сафарини бекор қилди\n22 январ 2021, Тошкент вақти: 18:04\nҚирғизистон Президенти Алмазбек Атамбаев\nҚирғизистон Президенти Алмазбек Атамбаев АҚШга сентябрь ойида режалаштирилган сафарини бекор қилди. Президент матбуот котиби Алмаз Усенов 27 август куни Озодлик радиосига 4 октябрга белгиланган парламент сайловлари президент сафари қолдирилганига сабаб бўлганини билдирди.\nАтамбаев 2011 йил декабрида президент ваколатига киришганидан бери бирор марта Қўшма Штатларга расмий ташриф билан бормаган. Мухолифатчи депутат Равшанбек Жеенбеков президент Россияни ранжитишдан қўрқиб, Вашингтонга сафарини қолдирди, дея танқид қилди.\nМосква билан Вашингтон ўртасидаги муносабатлар Россия ўтган йил март ойида Украинанинг Қрим минтақасини аннексия қилиши ортидан таранглашган. Қирғизистон Россиянинг яқин иттифоқчиларидан бири саналади. Шу ой бошроғида Бишкек Москва етакчилигидаги Евроосиё Иқтисодий Иттифоқига қўшилган эди.\nЎтган ойда эса, Қирғизистон ҳукумати Қўшма Штатлар билан имзоланган ҳамкорлик келишувини бир томонлама равишда бекор қилган эди. Вашингтон келишувнинг бекор қилиниши АҚШнинг Қирғизистонга берадиган ёрдамини шубҳа остига қўяди, дея огоҳлантирди.


Швейцарияда насронийлар камайиб, мусулмонлар кўпайяпти | Azon.uz - Ахборот-таҳлилий портал\nШвейцарияда насронийлар камайиб, мусулмонлар кўпайяпти\n1981 16:44 27.01.2021\nСтатистика маълумотларига кўра, Швейцарияда охирги йигирма йилда динсизлар сони сезиларли даражада ортди. 2000 йилда мамлакат аҳолисининг 11 фоизи ўзини ҳеч бир динга мансуб эмас деб ҳисоблаган бўлса, 2019 йилга келиб уларнинг сони 29 фоизга етган.\nМамлакат аҳолисининг 34,4 фоизи католиклардан иборат, йигирма йил аввал эса ушбу кўрсаткич 42 фоизга тенг эди. Шу вақт ичида протестантларнинг улуши 34 фоиздан 23 фоизга тушди. Эллик йил аввал эса протестантлар улуши кўпроқ бўлган.\nМаълум бўлишича, катта ёшдаги швейцарияликларнинг учдан бир қисми ҳеч қачон черковга бормаган.\nАйни пайтда мусулмонлар Швейцария аҳолисининг 5,5 фоизини ташкил этмоқда. Охирги йигирма йил ичида уларнинг сони 0,2 фоизга ортган.\nШвейцария Махсус мусулмонлар насронийлар\nШвейцария: бурқага қарши референдум ўтказилади\n484 16:00 05.03.2021\nШвейцария ҳукумати нега бурқанинг тақиқланишига қарши?\n1031 20:30 20.01.2021\nАфғонистонга каттагина ёрдам ваъда қилинди\n579 11:00 25.11.2020\nШвециядаги масжидларга номаълум кукун жўнатилди\n793 09:20 14.11.2020\nЛивияда ўт очиш тўлиқ тўхтатилади. Уруш энди тугайдими?\n502 17:47 23.10.2020


Виждон азоби… | Бир пиёла чой\n← Талоқдан кейин маҳр қайтариб олинадими?\nЮқумли касалликлар болалар семизлигининг асосий сабабчиси экани аниқланди →\nВиждон азоби…\tPosted on November 5, 2016\tby birpiyolachoy Халқимизда “Бировга чоҳ қазисанг, ўзинг тушасан” деган нақл бор. Дарҳақиқат, ўзгага нисбатан адоватда бўлиш, ёмонлик қилиш ўша одамнинг ўзига зарар етказади. Бунга “қаҳрамон”ларимиз мисолида яна бир бор гувоҳ бўлишимиз мумкин. Т.Искандарова ва Д.Мамутов (исм-фамилиялар ўзгартирилган) Хоразм вилоятидаги наркология диспансерларининг бирида шифокор, И.Шарипова ҳамда Г.Рахимовалар ҳамшира лавозимида хизмат қилишарди, деб ёзади “Ҳуқуқ” нашри.\nИнсоннинг манманликка, ҳою-ҳавасга ортиқча берилиши иш фаолиятида ҳам сезилар экан. Т.Искандарованинг ана шундай ҳолатга тушиши муассасада маълум муддат маънавий муҳитнинг бузилишига сабаб бўлди. У бош шифокор котибасини ҳузурига чақириб, тез орадан диспансерга ўзи раҳбар бўлишини, бунинг учун танишларини ишга солганлигини айтиб, агар ишлаш нияти бўлса бош шифокорнинг ҳузурига келиб кетувчилар, уларнинг нимани гаплашишлари ҳақида ахборот бериб туришини талаб қилади. Котиба бундай қилолмаслигини айтганида, Т.Искандарова уни қўрқитиш йўлига ўтади.\nБу орадан Т.Искандарова ва бош шифокор ўринбосари ўртасида келишмовчилик келиб чиқди.\n– Қараб турсин, мен билан уришганига пушаймон қиламан. Ҳамма жойда танишларим бор. Қаматтириб юбораман, – дея Т.Искандарова одамлар орасида ўринбосар шаънига бўлмағур гапларни гапирди.\nБу шунчаки пўписа эмасди. Т.Искандарованинг юрагида пайдо бўлган адоват тобора алангаланар, ўринбосарга қандай панд бериш йўлларини ўйларди. Буни қарангки, тез орада унга шериклар ҳам топилди. Унинг казо-казо танишлари ҳақидаги уйдирмаларини рост деб ўйловчилар билан биргаликда режа тузишди. Қаршилик билдирганларни турли бўҳтон гаплар билан қўрқитиб қўйишди. Шу тариқа улар ўринбосарнинг хонасига психотроп модда ташлаш ва унинг наркотик савдоси билан шуғулланиши ҳақида ҳуқуқни муҳофаза қилувчи органларга хабар беришга келишиб олишди.\nРежа пишди. Хўш, бу психотроп моддани ўринбосарнинг хонасига ким олиб киради? Олдинига бўлимдаги кичик ҳамширани ишга солмоқчи бўлишди. Ҳамшира И.Шарипова кичик ҳамширани авради, қўрқитди. Бироқ, у рози бўлмади. Шундан кейин котибада тўхталишди.\n– Қандай қилиб? Биринчидан қўрқаман, иккинчидан ўринбосар хонасини ҳеч қачон очиқ қолдирмайди.\n– Сен хўп десанг бас, шифокор Д.Мамутов уни бир баҳона билан хонасидан олиб чиқиб кетади, сен эса бу пайтда ўринбосарнинг хонасига ташлаб чиқасан.\nКотиба рад қилганди, уни оиласини ўртага қўйиб, қўрқитишди.\nНоилож қолган котиба, жиноий гуруҳ берган психотроп моддаларни олиб, сумкасига солиб қўйди. Кечқурун қўрққанидан сумкасини уйига олиб кетишга бетламади. Кечаси билан мижжа қоқмай чиққан котиба, эртаси ўринбосарнинг ёнига кирди ва ундан айрим дориларнинг нимага ишлатилишини сўради. Ўринбосар ушбу дорилар психотроп модда эканлигини ва қандай ҳолатларда қўлланилишини тушунтириб берди.\nКотиба индамай чиқиб кетди. Эртаси уни яна ўринбосарга кечаги савол билан мурожаат қилади. Бу ўринбосарни шубҳалантириб қўйди.\n– Нега бундай савол беряпсиз? – дея ҳайрон бўлди.\nКотиба йиғлаб юборди ва бор гапни айтиб берди.\n– Сиз қўрқманг, ҳаммаси яхши бўлади, – ўринбосар котибани юпатди ва биргаликда ҳуқуқни муҳофаза қилувчи органларга мурожаат қилишни таклиф қилди. Котиба розилик берди.\nБу орадан Т.Искандарова бир неча бор котибага қўнғироқ қилиб, иш нима бўлганлигини сўради. Котиба эплай олмаётганлигини, эрта-индин бирон нима қилишини билдирди. Охир-оқибат қабиҳ ишга қўл уришга виждони йўл қўймаслигини айтиб, психотрон моддаларни Т.Искандаровага қайтариб бераётган вақтда воқеа жойида ҳуқуқни муҳофаза қилувчи органлар ходимлари томонидан холислар иштирокида қўлга олинди.\nАдолат қарор топди. Т.Искандарова ва унинг шериклари қилмишларига яраша жазога тортилдилар.\nBo'lishamiz:TwitterFacebookGoogleLike this:Like Loading...\tThis entry was posted in Jinoyat va jazo. Bookmark the permalink.\t← Талоқдан кейин маҳр қайтариб олинадими?


Собиқ давлат котиби банкларида Ўзбекистон олтинлари сақланаётган давлатлар номларини ошкор қилди / Ўзбекистон янгиликлари, энг сўнгги хабарлар\nЖАМИЯТ 0 Шархлар 3821 кўрилди\nМустақил Ўзбекистон тарихида биринчи ва сўнгги (ягона) Давлат котиби Раҳим Ражабович ЎзАга берган интервьюсида мустақилликнинг илк йилларида Ўзбекистондан қазиб олинган олтин миқдори, у сақланаётган давлатлар номлари ва шу каби баъзи сирларни ошкор қилди.\n– Бир воқеани айтай. Мустақиликка эндигина бир ярим-икки йил чамаси бўлган эди. Мен Зарафшонга бордим: 10 ойда 10-15 тонна олтин кам қазиб олинган экан. Улар (яъни кон раҳбарлари) “отдан тушсаям, эгардан тушмаган” вақтлар. Бизга бўйсунмаслик ҳолатлариям бор эди, ҳаммаси саботаж қилувчи, қулоқлари ана у ёққа (Москва томонга) қараган эди. Шулар билан масалани қаттиқ муҳокама қилдик. Мен “Олтин бизники, у аввал бизнинг хазинага тушади. Шундоқ бўлгач, унинг ҳисоб-китобини ҳам тўғрилаб қўйинглар. Агар сизлар – биз кетиб, ўзбеклар олтинни қандай қилиб қазиб олади, конларни қандоқ ишлатади, десангиз, адашасиз. У чиримайди. Қачон қазиб олишга қурбимиз етса, ўз кадрларимиз етишиб чиқса – қазиб оламиз. Унга қадар ер остида ётаверади”, дея қатъий айтганман.\n– Бошланиш даврларида йилига 50-60 тонна олинарди. Ҳозир 2-3 марта кўпайиб кетган. У пайтда биттагина завод, яъни “ГМЗ-1” бор эди, ҳозир шунақа заводдан учтаси ишлайди.\n– Шундай сирлар борки, уни 20 йилда, баъзиларини эса 25 йилда очиш мумкин. Уларни вақтидан олдин гапириб қўйиш – қонун олдида жавобгарлик. Тўғри, биламан, лекин уларни ошкор этиш вақти келгани йўқ. Бир нарсани айта оламанки, Ўзбекистон олтинлари – Англияда ҳам, Швейцарияда ҳам, ҳатто Америка банкларида ҳам бор...


"12-15 фоиз аҳолимиз камбағал". Президент камбағалликдан чиқишда одамларни тадбиркорликка ўргатиш ҳақида гапирди - Darakchi\n"12-15 фоиз аҳолимиз камбағал". Президент камбағалликдан чиқишда одамларни тадбиркорликка ўргатиш ҳақида гапирди\nСИЁСАТ 28.02.2020, 08:08\nЎзбекистон Республикаси Президенти Шавкат Мирзиёев раислигида тадбиркорликни ривожлантириш орқали камбағалликни қисқартиришга қаратилган чора-тадбирлар бўйича видеоселектор йиғилиши бўлиб ўтди.\nХалқимиз фаровонлигини ошириш мақсадида “Ҳар бир оила – тадбиркор”, “Ёшлар – келажагимиз”, “Обод қишлоқ”, “Обод маҳалла”, томорқани ривожлантириш каби дастурлар қабул қилинди. Ўтган икки йил давомида биргина оилавий тадбиркорликни ривожлантириш дастури доирасида бюджетдан қарийб 10 триллион сўм имтиёзли кредитлар ажратилди. Албатта, бу аҳоли бандлигини таъминлаш, оилалар учун даромад манбаи яратишга хизмат қилди.\nКамбағаллик юртимизда кўп йиллар “ёпиқ мавзу” бўлиб келди. Жорий йил 24 январь куни Олий Мажлисга Мурожаатномада давлатимиз раҳбари бу ҳақда очиқ-ойдин гапирди ва тарихимизда биринчи марта камбағалликни қисқартириш устувор вазифа сифатида белгиланди.


Қисқичбақа ортидаги одамлар (ҳикоя) - Arirang.uz\nГапнинг пўсткалласини айтганда: мен Френк билан умуман учрашмаганман. Ҳатто асл корейсча исмини ҳам билмайман. Тасаввурим эримнинг у ҳақида айтиб берган гаплари доирасидагина эди. Улар болалик чоғларида ёнма-ён уйда яшашган, карате тўгарагига бирга қатнашган ва ёшлари улғайгач ҳам елкама-елка бўлишган. Френк бундан йигирма йил аввал Канадага кўчиб кетди ва кичикроқ автомобил эхтиёт қисмлари магазинини бошқармоқда. У қайнотамнинг опасининг ўғли бўлиб, Канадага кўчиб кетгач исмини Френк деб ўзгартириб олган эди. Бу менинг Френк ҳақида бор билганларим.\n-Бу нима деганинг? Биз емаслигимиз – бутун Кореядагилар емайди дегани эмаску, – гапимни чўрт кесди эрим. – Бир хафтада ҳеч бўлмаса бир марта қисқичбақали таом ейдиган оилалар бор. Ҳар куни ейдиганлар ҳам топилади.\n-Охирги пайтларда бозорим ўлган,сингилгинам. Харидор йўқ… Ҳайронман: одамлар балиқ овлашга қизиқмай қўйишган чоғи – дея нолиш билан сўз олди. Мен эримнинг бизнес режаси ҳақида батафсил гапириб бердим ва қарзни уч ой ичида қайтариб беришга ваъда бердим. Акам кўнишдан бошқа чораси қолмаганди.\n-Аеропортда телефон қиламан, – деди ва енгилгина қучди.\n-Кичик папкангизга солиб қўйганман. Яхшилаб қидиринг, – дедим овозимни пасайтириб.\n-Ҳечқиси йўқ. Френк аеропортга кутиб олгани чиқаман деган… – деди эрим сал хотиржам тортиб. – Ҳар эхтимолга қарши Френкнинг рақамини уйдаги дафтаримга ҳам ёзиб қўйганман. Тополмасам, Торонтога боргач сенга телефон қилиб кўчириб оларман. Хавотирланма!\n-Азизам, Канадага қўнганимга уч соат бўлди. Ҳозир аеропортдан телефон қиляпман. Френк билан хали кўришмадим, – деди иккиланибгина.\n-Йўқ… Бир неча марта қўнғироқ қилишимга қарамай гўшакни ҳеч ким олмади. Бирор гап бўлганга ўхшайди, – деди у астойдил хавотирланиб. – Балки у уйимизга телефон қилиб қолар. Мени аеропортнинг 13-чиқиш йўлакчасида кутиб турганлигимни айтиб қўй.\n-Мени кечир,азизам. Ўша куни Френк билан учрашиб, унинг уйига жойлашдим. Узоқ йиллик айрилиқ чигилини ёзиш учун тунги клубга бордик ва икки кун бурнимиздан чиққунча ичдик, – деди у айб иш қилиб қўйиб,дакки эшитишдан қўрққан болакайдек ўзини оқлаб. – Кейинги куни эса икковлашиб балиқ овига бордик. Энди эртага қисқичбақа ёғи бўйича гаплашамиз. Лекин бир муаммо пайдо бўлиб қолди,азизам.\n-Френк менга индамаса ҳам нигоҳларидан шуни сездим. Мен Френкникида турганлигим Консуеллага ёқмаётганга ўхшайди. Биласанку, бу ерда ҳаёт умуман бошқача.Шунга… эрта-индин бирорта бир мехмонхонага кўчиб ўтсаммикин, – эримнинг сўнгги гаплари қулоғимга кирмади.\n-Ахир пул йўқку… – дедим нима дейишни билмасдан.\nҳам унга хамроҳлик қилади. Мен ҳар сафар “Тезроқ ишни битказиш ҳаракатини қилинг,”дея зорланардим. Иш мен ўйлагандан ҳам чигаллашиб кетди. Френк тунги клубда мастликда бир қоратанли йигит билан жанжаллашиб қолиб, эримнинг айтишича, рақибини “ерга михдек қоқиб қўйибди”. Харбий хизматни десант бўлимида ўтамаганми – қора танлини қимирлай олмайдиган ҳолатга келтирибди. Ўша жойнинг ўзида Френк полицияга, қоратанли эса касалхонага йўл олишибди. Жарима тўлаб полицияда қутулган бўлса ҳам муаммо бу билан тугаб қолмади. Френкдан таъзирини еган қоратанли Лос-Анжелесдан келган бўлиб, гиёхванд моддалар савдоси билан шуғулланадиган тўдага қарашли одам экан. Бу воқеани эшитиб тўдабоши ғазаб отига минибди ва ЪъгуноҳкорЪъни топиб жазосини бериш учун югурдакларини Торонтога юборибди. Улар шахарни остин-устун қилиб юборибди. Френк эса қисқичбақа ҳақида ўйлайдиган ҳолатда эмасди.\nЭримнинг хуфияси келтирган хабарига кўра, тўдабоши мехмонхонада оддий офитсиант бўлиб ишлайдиган асли швейцариялик гўзал Эйприлнинг нигоҳига асир бўлиб қолибди. У югурдакларини Лос-Анжелесга жўнатиб юборибдию, ўзи Европани эслатиб юборадиган Канадада номаълум муддат қоладиган бўлибди. Шафқатсиз тўдабоши ҳамма нарсани йиғиштириб, ўзи билмаган ҳолда яхши томонга ўзгара бошлабди. Бизнинг умидимиз энди Эйприлдан эди – у Лос-Анжелесда яшашни хохлаши керак эди. Дўстиникига яширинган бизнинг Френкни унутиб ҳам юборибман. Тўдабоши Френк… Бизнинг Френк…\nЁзувчи Чон Мёнг Кван корейс насрининг кенжа авлод намоёндаларидан бири хисобланади. У 1964 йили Кореянинг Кёнгидо вилояти Ёнг-ин шахрида туғилган. У дастлаб киносценарийчи сифатида фаолият юритган бўлса, 2003 йили “Френк” номли хикояси билан адабиётга кириб келди. Шу йили Кореядаги нуфузли “Мунҳак донгне” нашриётининг “Энг яхши насрий дебют” йўналиши сохиби бўлди. 2004 йили эса ушбу мукофотнинг “Адабиёт юзи” йўналишида ғолиб бўлди. 2004 йили корейс китобхонларининг севимли романига айланган “Денгиз кити” асари нашр қилинган бўлса, 2010 йили Чон Мёнг Кван сценарийси асосида “Қўшни уйдаги эркак” филми экранга чиқди. 2010 йили ҳам Чон Мёнг Кван ижодида баракали бўлди: унинг “Қариган оила” қиссаси ҳам қўлма-қўл бўлди. 2012 йил март ойида эса унинг “Менинг тоғам – Брюс Ли” номли қиссаси нашрдан чиқди.


00:00 / 19.02.2007 | eski savollar | 5491\nАссалому алайкум ва раҳматуллоҳи ва баракатуҳ.Ҳазрар сизга қуйдаги саволим бор эди: "Ибодати исломия" китобида г'усл таҳорат о'рнига о'тадими деган саволга "ҳа" деб жавоб ёзилган экан,шу то'г'рими?Г'услнинг тартиби ҳақида ҳам ма'лумот берсангиз,бу китобда тартиб бошқа китобдагиларга қараганда бошқача берилган.Жавобларингиз учун олдиндан ташаккур.\nҒусл таҳоратнинг ўрнига ўтиши тўғри.ҒУСЛ«Ғусл» сўзи луғатда бирор нарсанинг устидан сув оқизишни англатади. Шариатда эса Аллоҳ таолога қурбат ниятида баданнинг ҳаммасига сув оқизишга ғусл деб айтилади.Ғуслнинг шариатимизда вожиб қилинишининг ҳикматлари кўп. Аввало, у ибодат, Аллоҳга қурбат ҳосил қилиш учун зарур нарса. Иккинчидан, поклик, озодалик ва соғлик учун ўта муҳим омил. Қолаверса, ғуслни вожиб қилувчи нарсалар туфайли инсон вужудида пайдо бўладиган баъзи нопокликларни кетказиш, маний кетиши ила жисм йўқотган нарсаларни қайта тиклашдир. Жинсий яқинлик ва эҳтиломдан кейин ғусл қилган одамда қон юриш яхшиланади ва тетиклик тикланади.Шунингдек, ният билан қилинган ғусл туфайли гуноҳлар ҳам ювилади.Бас, ғуслнинг фарзи оғзини, бурнини ва бутун баданини ювмоқдир.Бу жумладан ғуслнинг фарзи учта эканини англаб олинади:1. Оғизни чайқаш.Албатта, оғизни яхшилаб чайқаш ғуслнинг фарзларидан бири эканлиги ҳаммага маълум. Бусиз ғусл бўлиши мумкин эмас.2. Бурунни чайқаш. Бурунни яхшилаб, муболаға ила чайиш ҳам ғуслнинг фарзи ҳисобланади.3. Банданинг барча ерини ювиш. Бутун жасаднинг бирор туки остини ҳам қўймай, сув етказиб ювиш ҳам ғуслнинг фарзидир.Ғуслнинг фарзлиги «Моида» сурасидаги:«Агар жунуб бўлсаларингиз покланинглар», оятидан олигандир. Бунда ювиш имкони бор барча жойни поклаш маъноси бордир.Аллоҳ таоло яна «Нисо» сурасида: «Ва жунуб ҳолингизда, то ғусл қилмагунингизча (масжидда турманг) магар йўлдан ўтсангиз», деган (43-оят).Ушбу икки оятда оғиз бурун ва баданнинг барчасини ювиш маъноси бор.Абу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Албатта, ҳар бир тук толаси остида жунублик бор. Бас, сочни ювинг ва жилдингизни покланг», дедилар». Термизий ва Абу Довуд ривоят қилишган.Ушбу ҳадиснинг бошқа бир ривоятида:«Ким жунубликдан бир тук ўрнини ювмай қолдирса, дўзахда ундоқ қилинади, бундоқ қилинади», дедилар». Али: «Шунинг учун, бошимни душман тутдим», деб уч марта айтди. У сочини қирдириб юрар эди», дейилган.ҒУСЛНИНГ СУННАТЛАРИБас, унинг суннатлари икки қўлини ва фаржини ювмоғи ҳамда нажосатни кетказмоғи. Сўнг таҳорат қилади. Аммо икки оёғини ювмайди. Кейин баданига уч марта сув қуяди. Сўнгра оёғини сув тўпланган жойдан бошқа ерда ювади. Оиша розияллоҳу анҳодан ривоят қилинади:«Расулуллоҳ соллаллоҳу алайҳи васаллам қачон жунубликдан ғусл қилсалар, аввал икки қўлларини ювишдан бошлар эдилар. Сўнгра ўнг қўллари билан чап қўлларига сув қуйиб, фаржларини ювар эдилар. Кейин эса намозга қиладиган таҳоратларини бажарар эдилар. Сўнгра сувни олиб, панжаларини сочлари остига киритар эдилар. Токи, сув яхши етганига ишонганларидан кейин бошлари устидан уч ҳовуч сув қуяр эдилар. Кейин қолган жасадларига сув қуяр ва охири оёқларини ювар эдилар». Маймуна розияллоҳу анҳодан ривоят қилинади:«Расулуллоҳ соллаллоҳу алайҳи васаллам учун ғусл қилгани сув қўйдим. Бас, у зот икки қўлларини икки ёки уч марта ювдилар. Кейин чап қўлларига сув қуйиб туриб, жинсий аъзоларини ювдилар. Сўнгра қўлларини ерга суртдилар. Кейин оғизларини чайқадилар, бурунларига сув олдилар, юзлари ва икки билакларини ювдилар. Сўнгра жасадларига сув қўйдилар. Кейин бошқа жойга ўтиб икки оёқларини ювдилар». Бошқа бир ривоятда: «Сўнгра бошларини уч марта ювдилар», дейилган. Яна бошқа ривоятда: «Мен у кишига бир латта келтирган эдим, хоҳламадилар ва сувни қўллари билан сидира бошладилар», дейилган.Икки ҳадисни Бешовлари ривоят қилишган.Сочи ўрилган аёл учун унинг остини ҳўллаши кифоя қилади.Умму Салама розияллоҳу анҳодан ривоят қилинади: «Мен: «Эй, Аллоҳнинг Расули, мен сочимни мустаҳкам қилиб ўрадиган аёлман. Жунублик ғусли учун уни ёймоғим керакми?» дедим. У зот: «Йўқ, сен учун бошинг устидан уч ҳовуч сув қуймоғинг кифоя қилур. Сўнгра устингдан сув қуясан. Бас, пок бўлурсан», дедилар». Бешовларидан фақат Бухорий ривоят қилмаган.Барча ҳужжат ва далилларни синчиклаб ўрганиб чиққан фуқаҳоларимиз ғуслни аввалидан охиригача қуйидаги тарзда баён қиладилар.Дастлаб, ғусл қилувчи шахс тасмия айтади ва ният қилади. Кейин икки қўлини ювади. Кейин орқа олди фаржини ювади. Баданида нажосат бўлса, ўшани ювади. Кейин худди намозга қилгандек таҳорат қилади. Албатта, оғиз бурунни муболаға билан чайқаш бор гап. Агар турган жойида сув жамланадиган бўлса оёқларини ювишни кейинга суради. Сўнгра бошига сув қуйиб ишқаб ювади. Баданига уч марта сув қуяди. Ўнг елкасидан бошлаб сув қуяди. Кейин чап елкасига. Қўли билан баданини ишқайди. Икки қулоғи, киндиги, қўлтиқ ости каби сув етиши қийин жойларига алоҳида эътибор беради. Ғуслнинг охирида бошқа тарафга ўтиб оёқларини ювади. Сув тўпланмаса, оёқларини ҳам ўша ерда ювиб олаверади.Ғуслнинг одоблари ҳам худди таҳоратнинг одобларига ўхшайди. Аммо ғуслда қиблага қараш йўқ.Ғуслда қуйидаги нарсалар макруҳдир;1. Сувни исроф қилиш.2. Сувни ўта оз ишлатиш.3. Сувни юзига уриш.4. Одамлар гапини гапириш.5. Узрсиз бошқадан ёрдам олиш.6. Дуо қилиш.\nБанкдан пул олиш масаласи\nИссиқ-совуқ қилиш жараёни ҳақида\nҚадр кэчаси ҳақида\nСафда бўш жой бўла туриб, янги сафда намоз ўқиса ботил бўладими?\nИСТИНЖО ХУКМЛАРИ ХАКИДА УСТОЗГА САВОЛ\nХаром пулдан ремонт килинган уй\nМасжид ва Қунут дуоси ҳақида\nБу билан касб қилса бўладими?\nШайҳ Юсуф Қаразовийни фатволари ҳақида.\nРасм чизиш ҳақида\nЖума намозига оид саволим бор эди...


Ўзбекистон 22:00 / 03.08.2020 8171\nЭркинжон Турдимовнинг маълум қилишича, вилоятда «темир дафтар»га киритилган 47 минг 770та оиладан 10 мингтаси танлаб олиниб, уларга 1 миллион сўмдан бир марталик моддий ёрдам етказиб берилган. Қўшимча равишда Қурбон ҳайити арафасида маҳаллий бюджет маблағлари ва ҳомийлар томонидан шу тоифадаги 2000га яқин оилага жами 2 миллиард сўм пул тарқатилган.\nУмуман, вилоят бўйича тарқатилиши белгиланган пул маблағларининг жами қиймати қарийб 47 миллиард сўмни ташкил этади.\n«Шу ўринда, сиз азиз самарқандликларга яна бир нарсани таъкидлаб ўтишни хоҳлардим. Бугун ижтимоий тармоқларни кузатар эканмиз, бир миллион сўм маблағ ўрнига 500 минг сўм берилибди, 700 минг сўм берилибди ёки маҳалла раиси ўз танишига берибди, қабилида аниқ фактларсиз баён этилаётган постлар, баъзи ҳолларда видеолавҳалар ҳам жойлаштирилмоқда.\nМасалан, Facebook ижтимоий тармоғи фойдаланувчиларидан бири «Қўшниларга пул тарқатишди, 500 минг сўмдан. Лекин 1 миллион дейишганди. Маҳалла раиси эса нолиш эмас, рози бўлиш керак деб айтди» мазмунидаги пост жойлаштирилди. Мазкур постга юзга яқин самарқандликлар томонидан фикрлар билдирилди.\nҲолат шаҳар прокуратураси ва вилоят ҳокимлиги томонидан ўрганиб чиқилди. Билдирилган ҳолат ҳақиқатга зидлиги, аниқроғи ажратилган маблағ Президент фармони доирасида эмас, балки фуқарога Қурбон ҳайити арафасида «Роҳат» маҳалласида яшовчи саховатпеша тадбиркор томонидан моддий ёрдам тарзида берилгани маълум бўлди.\nХудди шунингдек, Facebook ижтимоий тармоғи яна бир фойдаланувчиси томонидан «Жомбой туманининг «Талдираззоқ» ва бошқа бир қатор маҳаллаларида ижтимоий ҳимояга муҳтож оилалар қолиб, 10 сотих томорқаси, 7 хонали уйи, «Нексия» автомобили бор, тўрт мучаси соғ оилаларга бир миллион сўмдан пул тарқатилди», мазмунида пост қўйилди.\nҲолат Жомбой тумани ҳокимлиги ва туман прокуратураси томонидан ўрганилганда келтирилган важлар ўз исботини топмади. Туман ҳокимлигининг маълум қилишича, «Талдираззоқ» маҳалласида 10та оилага инқирозга қарши курашиш жамғармаси маблағлари ҳисобидан 1 миллион сўмлик моддий ёрдам ажратилган. 4 нафари оғир хасталикка чалинганлар, 2 нафари ногирон фарзанд тарбиялаётганлар, 2та боқувчисини йўқотган, яъни 2та оғир ижтимоий вазиятга тушиб қолган оилага моддий ёрдам берилган.\nШунингдек, маҳалла мутасаддиларининг айтишича, муаллиф яқин қариндошлари ҳам ушбу рўйхатга киритилиш истагида мурожаат қилган. Улар белгиланган талабларга мос келмагани сабаб рад этилган», деди Эркинжон Турдимов.\nМаълум бўлишича, иккала ҳолатда ҳам пост муаллифлари масъуллар иштирокида муаммони атрофлича ўрганиб чиқилишида иштирок эта олмасликларини билдиришган. Ҳолатни эса бировдан эшитиб ёзишганини айтишган.\nШунингдек, вилоят ҳокими ижтимоий тармоқларда аниқ манзил кўрсатилмаган ҳолда турли фикрлар билдирилиши ҳодисани аниқлашга тегишли идоралар қийналаётганини маълум қилган.\n«Ҳайит кунлари телеграм каналларда бир миллион сўм моддий ёрдам ўрнига 700 минг сўм берилди, қабилида тарқатилган малумотда 100 минг сўмлик пулларни гилам устида санаб турган ҳолат видеоси тарқалди. Қизиқ ҳолат, мазкур видеода асл ҳолат қаерда бўлганлиги бирор бир каналларда ёзилмади. Бу эса деярли барча вилоятларда мутасаддилар томонидан мазкур ҳолатнинг ўрганилишига, қимматли вақт йўқотилишига олиб келди.\nИжтимоий тармоқларда саҳифалар, телеграм каналлари очганлардан тармоқларга асосланган, аниқ факт ва манзили кўрсатилган маълумотларни нашр этишни, жойлаштиришни сўраган бўлардим.\nҚолаверса, шаффофликни таъминлаш мақсадида бир марталик моддий ёрдам берилган фуқаролар рўйхати бугунги кунда туманлар ва шаҳарлар ҳокимликлари телеграм каналларида жойлаштириб борилмоқда. Агар кимда-ким ушбу рўйхатлардан жой олган қайсидир оилага нотўғри моддий ёрдам кўрсатилди деган эътирозлари бўлса, комментария шаклида ўз фикр-мулоҳазаларини пост остида билдиришсин, ҳар бир ҳолатни ўрганиб чиқамиз ва натижаси ҳақида кенг оммага маълумот берамиз», дея мурожаат қилди Эркинжон Турдимов.\n23:34 / 23.09.2020 2601